APSTIPRINĀTS

ar Alojas pilsētas pirmsskolas

izglītības iestādes ”Auseklītis”

vadītājas M.Šembeles rīkojumu

Alojā, Nr.1-08/21. 25.08.2014.

**IEKŠĒJĀS KĀRTĪBAS NOTEIKUMI**

Alojā

25.08.2014. Nr.2-19

*Izdoti saskaņā ar Valsts pārvaldes iekārtas*

*likuma 72.panta pirmās daļas 2.punktu*

**I. Vispārīgie jautājumi**

1.1.        Alojas pilsētas pirmsskolas izglītības iestāde „Auseklītis” un tās struktūrvienība - Vilzēnos (turpmāk– Iestāde) Iekšējās kārtības noteikumi (turpmāk-Noteikumi) izdoti saskaņā ar Izglītības likuma 54.panta 2. punktu, 55. panta 8. punktu Vispārējās izglītības likuma 10.panta trešās daļas otro punktu, Bērnu tiesību aizsardzības likumu,  Ministru kabineta 24.11.2009.noteikumu Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos” 3.,5. un 6. punktu, Ministru kabineta 23.03.2010. noteikumiem Nr. 277 „Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs”, Ministra kabineta 17.09.2013.noteikumiem Nr.890 “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”, citiem likumiem un normatīviem aktiem ,kā arī Iestādes Nolikumu.

Noteikumi nosaka:

1.2. Kārtība, kādā bērnu vecāki un darbinieki tiek iepazīstināti ar iekšējās kārtības noteikumiem.

1.2.1.  Bērna iepazīstināšana ar Noteikumiem.

1.3.  Bērna tiesības un uzvedības noteikumi Iestādē, tās teritorijā un izglītības iestādes organizētajos pasākumos.

1.4. Bērna rīcība, ja bērns kādas personas darbībā saskata draudus savai vai citu personu drošībai.

1.5. Bērnu vecāku/ aizbildņu (turpmāk-vecāki) tiesības un pienākumi:

1.5.1. Vecāku tiesības.

1.5.2. Vecāku pienākumi.

1.6. Vecāku pienākums bērna saslimšanas gadījumā.

1.7. Bērna atvešanas un izņemšanas kārtība.

1.8. Maksājumu veikšana par bērna ēdināšanu.

1.9. Iestādes darbības un izglītības procesa organizācija

1.10.Bērnu profilaktiskās veselības aprūpes un pirmās palīdzības sniegšanas kārtība Iestādē.

1.11. Vispārīgie aizliegumi.

1.12. Nepiederošu personu uzturēšanās kārtība iestādē.

1.13.Abildība par iekšējās kārtības noteikumu neievērošanu.

1.14.Evakuācijas plānu un informācijas par operatīvo dienestu izsaukšanas kārtību izvietošanu Iestādē.

1.15.Noslēguma jautājums.

**2.Kārtība, kādā bērnu vecāki un darbinieki tiek iepazīstināti ar iekšējās kārtības noteikumiem.**

2.1. Iekšējās kārtības noteikumi ir izvietoti Iestādes Vecāku mapēs.

2.2. Jaunuzņemto bērnu vecāki tiek iepazīstināti ar  Noteikumiem pirmajā nedēļā, kad bērns uzsāk apmeklēt Iestādi. Izglītojamā vecāks pirmreizējo iepazīšanos ar Noteikumiem apstiprina ar parakstu, norādot datumu, kad iepazinies ar noteikumiem.

* 1. Atkārtotu iepazīšanos ar Noteikumiem vecāki veic ik gadu septembrī, grupas sapulcē, pēc iepazīšanās vecāks to apliecina ar parakstu,  norādot datumu reģistrācijas lapā. Gadījumā, ja vecāks nav piedalījies grupas vecāku sapulcē, skolotāja pienākums šo vecāku  ar Noteikumiem iepazīstināt individuāli, par ko vecāks parakstās, norādot datumu – reģistrācijas lapā.

Bērnu vecāku iepazīstināšanu ar Noteikumiem var veikt administrācijas pārstāvis vai grupas skolotājas.

* 1. Iestādes darbinieki ar Noteikumiem tiek iepazīstināti Iestādes darbinieku sapulcēs, pēc iepazīšanās darbinieks to ar parakstu apliecina, norādot datumu, reģistrācijas lapā.
	2. Jauns darbinieks  ar Noteikumiem tiek iepazīstināts, pirms uzsāk darba pienākumu veikšanu, pēc iepazīšanās to ar parakstu apliecina norādot datumu, reģistrācijas lapā.
	3. Noteikumi ir saistoši viesiem Iestādes bērniem, viņu vecākiem, Iestādes darbiniekiem un personām, kas atrodas Iestādes telpās un teritorijā.
	4. Katra mācību gada sākumā pirmsskolas skolotāja iepazīstina bērnus ar Noteikumiem, izdarot ierakstu Skolotāju dienasgrāmatā par bērnu iepazīstināšanu ar Noteikumiem.

**3. Bērnu tiesības un uzvedības noteikumi Iestādē, tās teritorijā un izglītības iestādes organizētajos pasākumos**

**3.1.Bērniem ir tiesības:**

         Bērnu tiesības nosaka Bērnu tiesību aizsardzības likums un Izglītības likums.

 3.1.1. Apgūt valsts un pašvaldības apmaksātu Vispārizglītojošo pirmsskolas izglītības programmu latviešu mācībvalodā atbilstoši bērna vecumam kvalificētu pedagogu vadībā (programmas kods 01011111), kā to nosaka Izglītības likums un Vispārējās izglītības likums.

3.1.2. Saņemt valsts un pašvaldības apmaksātu profilaktisko  veselības aprūpi un neatliekamo medicīnisko palīdzību.

3.1.3. Uz dzīvībai un veselībai drošiem apstākļiem Iestādē un tās organizētajos pasākumos, aizsardzību no fiziskās , seksuālās un psihiskās vardarbības, kā arī  psiholoģiski labvēlīgu vidi.

3.1.4. Mācību un audzināšanas procesā brīvi izteikt un aizstāvēt savas domas un uzskatus, paust attieksmi, attīstīt spējas un intereses, ņemot vērā  bērna individualitāti.

3.1.5. Saņemt pilnvērtīgu uzturu.

3.1.6. Izmantot  Iestādes telpas un tikt nodrošinātam ar nepieciešamajiem mācību materiāliem un atbilstošu rotaļu vidi.

3.1.7. Uz netraucētu mācību darbu nodarbībās un ārpus tām.

3.1.8. Uz privāto dzīvi, korespondences noslēpumu personas neaizskaramību un brīvību, personīgās mantas aizsardzību Iestādē.

3.1.9.  Pārstāvēt Iestādi dažāda mēroga pasākumos, konkursos uc.

**3.2. Bērnu uzvedības noteikumi Iestādē, tās teritorijā un izglītības iestādes organizētajos pasākumos.**

3.2.1. Iestādes teritorijā esošo rotaļu inventāru izmantot tikai ar pirmsskolas izglītības skolotāja (turpmāk-skolotājs) atļauju un tikai skolotāja klātbūtnē.

* + 1. Darbības ar asiem priekšmetiem (šķērēm, adatu u.c.) veikt tikai ar skolotājas atļauju un viņas klātbūtnē.
		2. Ievērot sabiedrībā pieņemtās pieklājības normas.
		3. Cienīt vecākus, citus audzēkņus un Iestādes darbiniekus.
		4. Cienīt savu valsti, tās simbolus.
		5. Saudzīgi izturēties pret apkārtējo vidi, mēbelēm, rotaļlietām, spēlēm un citu inventāru.
		6. Saudzīgi izturēties pret Iestādes teritorijā esošajiem kokiem, krūmiem un augiem.
		7. Pastaigas laikā neiet ārpus Iestādes teritorijas.
		8. Uz rotaļnodarbībām vai pasākumiem ārpus grupas iet pāros – kolonnā viens aiz otra, mierīgi, negrūstīties un neskraidot.
		9. Uz sporta rotaļnodarbībām jāierodas sporta tērpā un sporta apavos: sporta tērps nodarbībām zālē – krekliņš, šorti, zeķes un vingrošanas čības ( češkas); sporta tērps nodarbībām sporta laukumā – viegla jaka, ērtas bikses un sporta apavi.
		10. Uz mūzikas rotaļnodarbībām jāierodas vingrošanas čībās ( češkas).
		11. Apģērba kabatās nedrīkst būt bīstamie priekšmeti (stikls, akmeņi, nūjiņas u.c.).
		12. Rotaļodarbību laikā nedrīkst ēst konfektes un košļāt košļājamo gumiju.
		13. Rotaļnodarbību laikā sekot skolotājas noradījumiem.
		14. Sporta inventāru izmantot tikai pēc sporta skolotājas instrukcijām.
		15. Sporta vingrojumus izpildīt tikai pēc sporta skolotājas noradījumiem.
		16. Ievērot rotaļu un spēļu noteikumus. Kustību rotaļu laikā negrūstīt viens otru, ievērot distanci.
		17. Ja kāds ir nokritis un viņam ir nepieciešama palīdzība pasaukt skolotāju vai pieaugušo, kas ir blakus.
		18. Nodarbību beigās nolikt inventāru un citus materiālus savās vietās.
		19. Pārvietojoties ar skolēnu autobusu, nedrīkst skraidīt pa ceļa braucamo daļu, autobusā jāpiesprādzējas, atsprādzēties drīkst tikai kad autobuss ir apstājies. Bez pavadoņa atļaujas nedrīkst pamest pieturas vietu.

**4. Bērna rīcība, ja bērns kādas personas darbībā saskata draudus savai vai citu personu drošībai.**

4.1. Ja bērns saskata draudus savai vai citu personu drošībai, par to nekavējoties ir jāsaka skolotājai, vai skolotāja palīdzei.

4.2. Uzzinot vai redzot, ka tiek apdraudēta bērna drošība, Iestādes darbinieks rīkojas saskaņā ar Rīcības  plānu konstatējot vardarbību pret bērnu, skatīt  Iekšējos noteikumus Nr.4.

**5. Vecāku tiesības un pienākumi:**

**5.1.Vecākiem ir tiesības:**

5.1.1. Piedalīties Iestādes padomes darbā un grupas vecāku padomē.

5.1.2. Saņemt no pedagoģiskajiem darbiniekiem savlaicīgu informāciju par  Iestādes darbību un jautājumiem, kas saistīti ar sava bērna audzināšanu un attīstību.

5.1.3. Izteikt un aizstāvēt savas domas, uzskatus, paust attieksmi par Iestādes darba organizāciju, izglītības procesu un izteikt priekšlikumus Iestādes darbības pilnveidošanai pedagoģiskajiem darbiniekiem un Iestādes vadītājam.

5.1.4. Ziedot un dāvināt finanšu līdzekļus un dāvanas Iestādes labiekārtošanai, savas grupas telpu uzturēšanai, rotaļlietu iegādei.

5.1.5. Piedalīties Iestādes un tās teritorijas labiekārtošanā, sava bērna grupas telpas remontā un uzturēšanas kārtībā.

**5.2. Vecāku pienākumi:**

5.2.1. Ievērot šos Noteikumus.

5.2.2. Piedalīties grupas vecāku sapulcēs un atbalstīt Iestādes organizētos pasākumus.

5.2.3. Iepazīties ar informāciju, kas izvietota grupas vecāku informācijas stendā un vecāku mapēs.

5.2.4. Sadarboties ar Iestādi bērna personības attīstībā un izglītošanā, turpināt kopā ar grupas skolotājām saskaņoti un kopīgi. sekmēt bērna attīstību un veikt izglītošanas un audzināšanas darbu;

5.2.5. Sadarboties ar Iestādi bērnu aprūpes jautājumu risināšanā.

5.2.6. Ņemt vērā Iestādes vadītājas un pirmsskolas skolotāja rekomendācijas, kas pamatotas ar atbilstošu speciālistu ieteikumiem, un nepieciešamības gadījumā konsultēties pie Iestādes ieteiktajiem speciālistiem bērna veselības un attīstības nodrošināšanai.

5.2.7. Sniegt precīzu informāciju par savu dzīvesvietu un saziņas līdzekļiem. Izmaiņu gadījumā paziņot par to skolotājam.

5.2.8.Neatļaut bērnu vest un izņemt no Iestādes personām jaunākām par 13  gadiem (Bērnu tiesību aizsardzības likuma 24.panta 6.punkts);

5.2.9.  Bērnu uz Iestādi vest tīru, kārtīgu. Apģērbam un apaviem (sandales, kurpes ar nelielu papēdīti un siksniņām) jābūt ērtiem, atbilstošiem bērna augumam un laika apstākļiem. Rudens, ziemas sezonā nodrošināt ar maiņas apģērbu (cimdiem, zeķēm, biksēm), lai bērns varētu uzturēties svaigā gaišā un brīvi kustēties. Par bērna apģērbu, apaviem grupā, sporta un mūzikas nodarbībās, higiēnas piederumiem , sīkāk informē grupas skolotājas;

5.2.10  Bērnus, kuri nelieto podiņu, nodrošināt ar autiņbiksītēm un maināmu veļu;

5.2.11. Raudzīties, lai bērna rotaslietas (auskari, piekariņi, gredzentiņi) nebūtu asi un neapdraudētu viņa un citu bērnu drošību;

5.2.12.  Nodrošināt ar personīgās higiēnas kopšanas līdzekļiem - ķemmi, zobu birsti, bērnu zobu pastu, vienreizējās lietošanas kabatlakatiņiem;

5.2.13. Informēt grupas skolotājas par bērna veselības stāvokli pēc slimošanas vai  traumas, ja bērnam piemērojamas īpašas prasības;

5.2.14. Informēt grupas skolotājas, ja no rīta bērna pašsajūta, garastāvoklis vai uzvedība radījusi bažas;

5.2.15. Respektēt ievērot Iestādē noteiktā dienas režīma prasības;

5.2.16. Piedalīties bērna adaptācijas periodā Iestādē;

5.2.17. Ar cieņu un toleranci izturēties pret Iestādes darbiniekiem. Sveicināties Iestādē un tās teritorijā, sekmēt to, lai bērnam veidojas pozitīva attieksme un pieklājība pret apkārtējiem - bērniem un pieaugušajiem;

5.2.18 . Vecākiem aizliegts Iestādē un tās teritorijā lietot necenzētus vārdus  un izteicienus, pielietot vardarbību (fiziski, emocionāli un psiholoģiski ietekmēt, pazemot audzēkņus un Iestādes darbiniekus), huligāniski uzvesties.

5.2.19. bērna klātbūtnē nerisināt problēmjautājumus ar Iestādes darbiniekiem;

5.2.20. Ievērot tīrību un kārtību Iestādē un tās teritorijā, nemest papīrus, košļājamās gumijas, izsmēķus un citus atkritumus tiem neparedzētās vietās;

5.2.21. Saudzīgi izturēties pret citu bērnu, vecāku, Iestādes mantu un mācīt to bērnam.

5.2.22. Neļaut   bez atļaujas aiztikt un piesavināties bērnam nepiederošas lietas, priekšmetus u.c. Pievērst uzmanību svešām mantām, kuras bērns atnesis mājās, noskaidrot to piederību  un atgriezt, nododot pēc piederības vai grupas darbiniekiem. Atlīdzināt Iestādei zaudējumus, kas radušies bērna vai savas neatļautas rīcības rezultātā;

5.2.23. Ievērot noteikumus, kas nodrošina sava bērna un apkārtējo bērnu drošību, pārbaudīt, ko bērns ņem līdzi uz Iestādi, pārbaudīt arī apģērba kabatas;

5.2.24. Neļaut  bērnam ņemt līdzi asus, cietus, plīstošus ugunsnedrošus priekšmetus, rotaļlietas;

5.2.25. Pirms nest uz grupu dārgas, lielas rotaļlietas, saskaņot  to ar grupu skolotājām;

5.2.26.  Vecāki pēc saviem ieskatiem var atļaut bērnam ņemt mīļmantiņu, krāsojamo grāmatu, grāmatu;

5.2.27. Neļaut bērnam ņemt līdzi medikamentus, vitamīnus, dažādas tabletes;

5.2.28. Izmantot maiņas apavus un izslēgt (vai ieslēgt klusuma režīmā) mobilos telefonus, apmeklējot Iestādes pasākumus, kas notiek Iestādes telpās.

5.2.29. Sekot, lai Iestādes teritorijas vārti ir aizvērti, lai Iestādes ārdurvis būtu kārtīgi aizvērtas.

5.2. 30.Nepieļaut savu mājdzīvnieku atrašanos Iestādes telpās un teritorijā.

5.2. 31.Iesniegt Iestādes vadītājam notariāli apliecinātu pilnvaru par personu/-ām, kas var izņemt viņa bērnu no Iestādes gadījumā, ja vecāki uz ilgstoši laiku atrodas ārpus valsts.

5.2.32. Vecākiem aizliegts Iestādē un tās teritorijā ienest un lietot alkoholiskos dzērienus, tabakas izstrādājumus, narkotiskas vielas, pirotehniku, medikamentus.

5.2.33. Piecgadīgo un sešgadīgo bērnu vecāki ir atbildīgi par to, lai bērns Iestādi apmeklētu regulāri. Par kavējumiem (izņemot slimības dēļ) vecāki raksta iesniegumu Iestādes vadītājam, uzrādot kavējuma iemeslu.

5.2.34. kopā ar grupas skolotājām saskaņoti un kopīgi sekmēt bērna attīstību un veikt izglītošanas un audzināšanas darbu;

**6. Vecāku pienākums bērna saslimšanas gadījumos**:

6.1. Paziņot par bērna saslimšanu līdz plkst. 8.30 ( “Auseklītis”tālrunis-64031258, 26386729; struktūrvienība Vilzēnos 26423683), vai grupas skolotājai, lai Iestāde savlaicīgi varētu, veikt korekciju ēdināšanas uzskaites kartē.

6.2. Pieteikt bērnu iepriekšējā dienā līdz plkst. 8.30 (“Auseklītis”tālrunis-64031258, 26386729; struktūrvienība Vilzēnos 26423683) vai grupas skolotājai, pirms atgriešanās no slimošanas, lai Iestāde savlaicīgi varētu viņu ieskaitīt bērnu sarakstā, veicot ēdiena daudzuma aprēķinu nākamajā dienā.

**7.  Bērnu atvešanas un izņemšanas kārtība:**

7.1. Visas Iestādes ieejas durvis darba laikā ir slēgtas. Durvju atvēršanai vecāki izmanto zvana pogu.

7.2. Nodarbības grupās sākas plkst. 9:00. Lai nodrošinātu audzēkņu ēdināšanu un dalību nodarbībās, vecāki bērnus uz grupu atved līdz plkst.8:20.

7.3. Atvest bērnu uz Iestādi līdz plskt. 8.20 ( bet ne vēlāk kā līdz plskt. 8.50, ja bērns Iestādē neēd brokastis).

7.4. Bērni, kuri izmanto skolēnu autobusa pakalpojumus, uz autobusu pieturu tiek atvesti laiku saskaņā ar autobusu braukšanas grafiku un tiek nodoti autobusa bērnu pavadonim. Vakarā sagaidīt bērnu no autobusa pieturā jāierodas laikus saskaņā ar autobusa maršruta grafiku. Par izmaiņām bērnu izņemšanā no autobusa laikus jābrīdina grupas skolotāja. Pie Alojas Dienas centra un pie Vilzēnu kultūras nama ( Iestādes remonta laikā) no rīta 30 minūtes pirms autobusu atiešanas un vakarā 30 minūtes pēc autobusu atiešanas dežūrē skolotājas.

7.5. Pirmsskolas skolotājai nav tiesības pieņemt bērnu ar infekcijas slimību pazīmēm – caureja, vemšana, ādas, gļotādas acu ābolu dzelte, paaugstināta ķermeņa temperatūra, infekciozas izcelsmes izsitumi ( izsitumi kopā ar paaugstinātu ķermeņa temperatūru un izmaiņām bērna uzvedībā – miegainība, atteikšanās ēst, dzert, raudulība, paātrināta elpošana.

7.6.  Ja bērns no Iestādes tiek aizvests ar iepriekšminētajām infekciju slimību pazīmēm (pat ja bērna prombūtne ir tikai viena diena), Iestādē atgriezties bērns var tikai ar ārsta izziņu, ka bērns ir vesels un var apmeklēt Iestādi.

7.7. Atvedot bērnu uz Iestādi Alojā atzīmēt „Plānotā apmeklējuma tabulā”-  plānoto bērna ierašanos vai neierašanos nākamajā dienā. Ja bērns plānotajā apmeklējuma tabulā ir atzīmēts, ka apmeklēs Iestādi, bet attaisnojošu iemeslu pēc neapmeklēs( slimība), vai bija plānots, ka neapmeklēs, bet  bērns Iestādi plāno apmeklēt, tad vecāka pienākums pēc iespējas ātrāk, bet ne vēlāk, kā ieplānotās dienas plkst. 8.30 paziņot par to Iestādes administrācijai zvanot pa tālr. (“Auseklītis” tālrunis-64031258, 26386729;struktūrvienība Vilzēnos 26423683) vai grupu skolotājām.

7.8. Ja bērns plānotajā apmeklējuma tabulā ir atzīmēts, ka apmeklēs Iestādi, bet neierodas Iestādē, un vecāks šo Noteikumu 7.7.punktā noteiktajā kārtībā līdz plkst. 8:30 nav paziņojis par bērna neierašanos, tad par šo dienu tiek ieturēta maksa par ēdināšanu, saskaņā ar spēkā esošo Iestādes rīkojumu „ Par ēdināšanas pakalpojumu maksu.”

7.8. Kategoriski aizliegts no rīta atstāt bērnu vienu pašu pie Iestādes vārtiem vai pie ārdurvīm, ievest viņu grupas telpā un nodot personīgi grupas skolotājai, vai skolotājas palīdzei. Minēto noteikumu neievērošanas gadījumā pirmsskolas skolotājs neuzņemas atbildību par audzēkņa dzīvību un drošību.

7.9. Vecāki bērnu izņem no Iestādes Alojā līdz plkst. 19:00, struktūrvienībā Vilzēnos saskaņā ar autobusu maršrutu grafiku ( pirmssvētku dienās līdz plkst. 17.00). Ja bērns pēc noteiktā laika nav no Iestādes izņemts, un vecāki nav ziņojuši par kavēšanos un kavēšanās apstākļiem, skolotājs izvērtē situāciju un, saskaņojot ar administrāciju, informē tiesībsargājošās institūcijas lēmuma pieņemšanai par turpmāko rīcību.

7.10. Izņemot bērnu no grupas, vecāki ir kopā ar viņu garderobē, palīdz saģērbties, atsveicinās no skolotājas un kopā ar bērnu dodas mājās. Izņemot bērnu no pastaigu laukuma, autobusa pieturas Alojā vecāki pieiet pie skolotājas un atsveicinās.

7.11. Vecāki iesniegumā, kas adresēts Iestādes vadītājai, norāda personas (kuras nav jaunākas par 13 gadiem, Bērnu tiesību aizsardzības likuma 24.panta 6.punkts), kurām ir tiesības izņemt no Iestādes bērnu un par to savlaicīgi paziņo skolotājam.

7.12. Skolotājam ir tiesības vakarā neatdod audzēkņus personām, par kurām vecāki nav brīdinājuši, kā arī jebkurai personai, kura pēc audzēkņa ieradusies reibuma stāvoklī.

7.13. Jebkura persona, ieejot vai izejot no Iestādes teritorijas, aizver vārtus ar bultu.

**8. Maksājumu veikšana par bērna ēdināšanu:**

8.1. Maksājumi par bērna ēdināšanu veicami līdz kalendāra mēneša 20.datumam, pēc iepazīšanās ar bērna ēdināšanas maksājuma rēķinu, kurā norādīts, katra bērna ēdināšanas maksas apmērs.

8.2. Ja maksājumi netiek veikti laikus 2 mēnešus, Iestāde lemj par bērna atskaitīšanu no Iestādes.

**9. Iestādes darbības un izglītības procesa organizācija**

9.1. Izglītības procesa organizāciju Iestādē nosaka Vispārējās izglītības likums, Izglītības   likums, citi spēkā esošie likumi un normatīvie akti, kā arī Iestādes nolikums.

9.2. Iestādes darbības organizāciju nosaka Iestādes darba kārtības noteikumi, Iekšējās kārtības noteikumi, Pedagoģiskās padomes reglaments un citi Iestādes iekšējo kārtību reglamentējošie dokumenti, kas noteikti  Nolikuma 10.sadaļā „Iestādes darbību reglamentējošie iekšējie normatīvie akti, to pieņemšanas kārtība”.

9.2.1. Rotaļnodarbības grupās sākas plkst. **9.00.** Iestādes darba dienas organizāciju nosaka Iestādes Darba kārtības noteikumi, Iekšējās kārtības noteikumi un Iestādes dienas režīms.

9.3. Pirmsskolas izglītības saturu veido, ievērojot:

9.3.1. jaunākās pirmsskolas pedagoģijas un psiholoģijas atziņas par pirmsskolas  vecuma  bērna attīstību un audzināšanu;

9.3.2. katra bērna individuālās īpatnības, psihiskās un fiziskās attīstības īpatnības;

9.3.3. bērna nacionālās īpatnības;

9.3.4. ikdienas saskarsmi ar ģimeni, apkārtējiem cilvēkiem, dabu, priekšmetisko pasauli,   sabiedriskās dzīves norisēm;

9.3.5. saskarsmes, sadzīves un higiēnisko iemaņu apguves līmeni.

9.4. Pirmsskolas izglītības satura apguve bērnam nodrošina:

9.4.1. individualitātes veidošanos;

9.4.2. garīgo, fizisko un sociālo spēju attīstību;

9.4.3. iniciatīvas, zinātkāres, patstāvības un radošās darbības attīstību;

9.4.4. saskarsmes spēju, emociju, jūtu, attieksmju veidošanos;

9.4.5. veselības nostiprināšanu;

9.4.6. psiholoģisko sagatavošanu pamatizglītības apguvei;

9.4.7. valsts valodas lietošanas pamatiemaņu apguvi.

9.5. Iestāde īsteno Pirmsskolas izglītības programmu 01 01 1111 valsts valodā.

9.6. Pirmsskolas izglītības programmu apgūst  bērni vecumā no 1,5 līdz 7 gadu vecumam.

      Atkarībā no veselības stāvokļa un psiholoģiskās sagatavotības pirmsskolas   izglītības programmas apguvi var pagarināt vai saīsināt par vienu gadu, saskaņā ar vecāku vēlmēm un ģimenes ārsta atzinumu vai normatīvajos aktos noteiktajos gadījumos.

9.7.  Bērniem pieejami  logopēda un psihologa pakalpojumi no 4 gadu vecuma.

9.8. Priekšpusdienas cēlienā grupās skolotāju vadībā tiek organizētas rotaļnodarbības, pastaigas Iestādes teritorijā un ārpus teritorijas atbilstoši izstrādātajiem maršrutiem. Organizējot rotaļnodarbības grupu skolotājas, ievēro atbilstošās  instrukcijas.

9.9.  Izglītības  process  Iestādē notiek saskaņā ar  tematisko plānu, rotaļnodarbību  sarakstu un dienas režīmu. Mācību gada laikā  nedēļas tēmu ietvaros bērniem tiek sniegta informācija par ugunsdrošību, ceļu satiksmes drošību, rīcību ekstremālās situācijās, drošību uz ledus, drošību uz ūdens, personas higiēnu un citiem drošības jautājumiem, ne retāk kā 2 reizes mācību gadā ( septembra un aprīļa mēnesī).

9.10. Mūzikas skolotāja un pirmsskolas izglītības skolotājas bērnus iepazīstina ar kārtības noteikumiem zālē un sporta zālē pirmās nodarbības laikā septembra un aprīļa mēnesī. Par noteikumu pārrunāšanas faktu skolotāja veic ierakstu mūzikas skolotāja dienasgrāmatā, vai skolotājas dienasgrāmatā.

9.11. Pasākumi, kurus organizē citas iestādes (teātra izrādes, koncerti, interešu izglītības nodarbības u.c.), notiek ārpus nodarbību laika.

9.12. Pirms masu pasākumu apmeklējuma grupas skolotāja ar bērniem pārrunā kārtības noteikumus šajā pasākumā. Par pārrunu faktu skolotāja veic ierakstu skolotāja dienasgrāmatā.

9.13. Pirms došanās ekskursijās, pastaigās ārpus iestādes, grupas skolotāja instruē bērnus par kārtības noteikumiem pasākumā. Par noteikumu pārrunāšanas faktu grupas skolotāja veic ierakstu skolotāja dienasgrāmatā. Dodoties pastaigā ārpus iestādes, jānodrošina 2 pieaugušo klātbūtne uz katriem 30 bērniem. Jebkura bērnu došanās ārpus Iestādes tiek saskaņota ar iestādes vadītāju. Atbilstoši Iestādes drošības noteikumiem.

9.14. Vecāki par savu piekrišanu vest bērnu ārpus Iestādes teritorijas apliecina, ar parakstu norādot datumu reģistrācijas lapā.

9.15. Iestādes organizētajos pasākumos piedalās tikai Iestādē uzņemtie bērni, Iestādes darbinieki, vecāki un ģimenes locekļi un Iestādes vadītājas aicināti viesi.

9.16. Vecāki tiek savlaicīgi informēti par organizētajiem pasākumiem. Pasākumi ar bērnu piedalīšanos tiek organizēti saskaņā ar drošības instrukcijām. Par bērnu drošību Iestādes organizētajos pasākumos atbild pasākuma organizators.

9.17. Ekstremālās situācijās skolotāja sniedz pirmo medicīnisko palīdzību vai,          ja nepieciešams, evakuē bērnus, skolotāja palīdze izsludina trauksmi un vēršas pēc palīdzības. Pieaugušie rīkojas atbilstoši apstiprinātam plānam ārkārtas ( ugunsgrēka) situācijā.

9.18. Visi pasākumi bērniem kopā ar vecākiem tiek organizēti ne vēlāk kā līdz plkst. 19.00

9.19. Pārejot uz skolas 1.klasi, vadītājs līdz 30.jūnijam izsniedz izziņu par to, ka bērns ir apmeklējis piecgadīgo un sešgadīgo bērnu obligātās sagatavošanas pamatizglītības apguvei programmu un  ar rīkojumu atskaita bērnu no Iestādes.

9.20. Pedagoģisko darbību iestādē pārtrauc katru gadu vasarā (no 4-6 nedēļām) saskaņā ar darbinieku atvaļinājumu grafiku.

9.21. Grupu komplektēšana notiek katru gadu septembrī.

9.22.  Mācību gada laikā atbrīvojušās bērnu vietas nokomplektē, ievērojot bērnu rindu  atbilstoši Dibinātāja noteiktajai kārtībai.

9.28. Bērniem, kuri  apmeklē obligāto sagatavošanu  pamatizglītības apguvei, rotaļnodarbību apmeklējums ir **obligāts.**

**9.29. Pasākumu, pārgājienu/ ekskursiju organizēšanas kārtība:**

9.29.1**.** Iestādes organizētajos pasākumos piedalās tikai Iestādē uzņemtie bērni. Iestādes   darbinieki, vecāki un ģimenes locekļi un Vadītājas aicināti viesi;

9.29.2. vecāki tiek savlaicīgi informēti par organizētajiem pasākumiem. Pasākumi ar  bērnu piedalīšanos tiek organizēti saskaņā ar iepriekš minētajām drošības  instrukcijām. Par bērnu drošību Iestādes organizētajos pasākumos atbild pasākuma organizators, grupu darbinieki;

9.29.3. pasākumu organizēšana Iestādē tiek veikta saskaņā ar instrukcijām (pielikumā):

        # Nr. 3 „Citu Iestādes organizēto pasākumu organizēšanas kārtība un bērnu drošība pasākumu laikā” ,

        # Nr. 4 „Pārgājienu/ ekskursiju organizēšanas kārtība un bērnu drošība pasākumu laikā”,

        # Nr. 5 „Sporta nodarbību un sporta pasākumu organizēšanas kārtība un bērnu drošība nodarbību un pasākumu laikā”

9.29.4. pasākumi, kuru organizē  Iestāde un citas iestādes (teātra izrādes,  koncerti, fotografēšanās, u.c.), notiek ārpus nodarbību laika.

**9.30. Bērnu  dienas režīma  un ēdināšanas organizēšanas kārtība**:

9.30.1. dienas režīmu nosaka atbilstoši bērnu vecuma grupai, paredzot rīta  vingrošanu, rotaļnodarbības, rotaļas, pastaigas un diendusas laiku.

   # „Auseklītī” bērnu ēdināšana grupām tiek organizēta grupās;

   # struktūrvienībā Vilzēnos bērnu ēdināšana tiek organizēta ēdnīcā;

9.30.2. ēdināšanas laiki un nedēļas ēdienkarte izvietoti grupās uz informatīvā dēļa vecākiem;

9.30.3. bērnam atrodoties Iestādē nodrošina pilnvērtīgu uzturu,. Ēdiena kvalitātes kontroli veic Iestādes  medicīnas māsa  vai Vadītāja;

9.30.4. atbilstoši iespējām ar ārstniecisku uzturu tiek nodrošināti tie bērni, kuriem tas nepieciešams.

9.31. Grupu skolotājas pēc nepieciešamības vai vecāku pieprasījuma informē  vecākus par mācību un audzināšanas rezultātiem, sociālajām iemaņām un prasmēm, bērna interesēm un veselības stāvokli, kā arī sniedz ieteikumus.

**10. Bērnu profilaktiskās  veselības aprūpes un pirmās palīdzības**

**sniegšanas kārtība Iestādē**

10.1.  Gadījumā, ja  bērnam ir iedzimtas slimības, bijušas smagas    operācijas   vai   ir    alerģiskas reakcijas uz medikamentiem,  pārtiku, ziedputekšņiem, insektu kodumiem uc., kas var apdraudēt bērna veselību un dzīvību, informēt Iestādes medicīnas māsu, pēc nepieciešamības grupu darbiniekus un ziņas  norādīt Ziņu kartiņā.

10.2. Reizi mācību gadā   medicīnas māsa veic antropometriskos   mērījumus, kašķa un pedikulozes pārbaudi.

 10.3. Iestādi drīkst apmeklēt tikai veseli bērni. Slimus bērnus - ar paaugstinātu T ,stiprām iesnām, klepu, izsitumiem, vēdera izejas traucējumiem, vemšanu un citām saslimšanas pazīmēm uz Iestādi vest aizliegts.

 10.4. Bērna saslimšanas gadījumā vecākiem telefoniski vai personīgi jāinformē grupas personāls vai medicīnas māsa līdz tās dienas plkst. 8.30 – tad maksa par bērna uzturēšanos Iestādē netiks aprēķināta. Arī par ģimenes locekļu saslimšanu ar infekcijas slimībām jāinformē Iestādes medicīnas māsa .

10.6. Grupas telpās aizliegts lietot jebkura veida medikamentus.

10.7. Ja bērnam Iestādē nepieciešams lietot medikamentus (zāles, sīrupus), jāvēršas pie  Iestādes  medicīnas māsas. Zālēm jābūt oriģinālā iepakojumā un ārsta nozīmētais izraksts par zāļu lietošanu.

10.8. Ja bērns guvis  nelielu sadzīves traumu un nav apdraudēta viņa veselība un  dzīvība, pirmo palīdzību bērnam sniedz Iestādē - traumas gūšanas vietā vai Iestādes veselības punktā .

10.9. Ja bērns saslimst  Iestādē, medicīnas māsa vai grupas skolotājas nekavējoties informē vecākus. Ja nepieciešams bērns atrodas veselības punktā, kurā  tiek  nodrošināta nepārtraukta medicīnas māsas vai darbinieka uzraudzība līdz brīdim, kad ierodas vecāki.

10.10. Smagu traumu, pēkšņas saslimšanas gadījumos, kad bērnam ir  nepieciešama medicīniskā palīdzība, medicīnas māsa vai grupu darbinieki nekavējoties ziņo bērna vecākiem un izsauc  neatliekamās medicīniskās  palīdzības brigādi, un nodrošina   pirmās palīdzības sniegšanu bērnam līdz brīdim, kamēr ierodas neatliekamās medicīniskās palīdzības brigāde.

10.11. Gadījumos, kad bērnam ir vērojamas pazīmes par pielietotu vardarbību, Iestādes vadītājs nekavējoties par to ziņo tiesībsargājošām iestādēm un informē audzēkņa vecākus.

**11. Vispārīgie  aizliegumi.**

11.1.  Iestādē  un tās teritorijā  trokšņot, klaigāt , lietot necenzētus vārdus un izteicienu pielietot vardarbību (fiziski, emocionāli un psiholoģiski ietekmēt, pazemot bērnus  un  Iestādes darbiniekus), huligāniski uzvesties.

11.2.  Iestādē un tās teritorijā ienest un lietot alkoholiskos dzērienus, narkotiskās vielas, tabakas izstrādājumus, pirotehniku, pārtikas produktus un medikamentus.

11.3. Nepieļaut savu mājdzīvnieku (piemēram, suņu) atrašanos Iestādes teritorijā.

11.4. Iestādes teritorijā braukt ar velosipēdu, skrituļslidām.

11.5. Aiztikt, bojāt vai piesavināties Iestādes vai citu personīgās mantas.

11.6. Iebraukt  saimniecības zonā ar personīgo transportlīdzekli vai atstāt to vārtu priekšā,  tā aizšķērsojot iebraucamo ceļu.

11.7. Atrasties Iestādes teritorijā pēc Iestādes darba laika beigām.

**12. Nepiederošo personu uzturēšanas kārtība**

12.1. Iestādei piederošas personas ir Iestādes darbinieki, bērni un bērnu vecāki.

 Iestādes darbību kontrolējošo institūciju amatpersonas, ierodoties Iestādē, uzrāda dienesta apliecību un informē Iestādes vadītāju par savas ierašanās mērķi. Personas, kuras ierodas Iestādē ar mērķi iesniegt iesniegumus, priekšlikumus vai sūdzības, vēršas pie Iestādes vadītāja pieņemšanas laikā vai iepriekš vienojoties par citu tikšanās laiku.

12.2. Citas personas Iestādē var atrasties, tikai saskaņojot to ar vadītāju, vai atbildīgo personu vadītājas prombūtnes laikā.

**13. Atbildība par iekšējās kārtības noteikumu neievērošanu**

13.1. Noteikumu ievērošana bērnam, vecākiem, Iestādes darbiniekiem ir obligāta.

13.2. Par Noteikumu neievērošanu vai to pārkāpšanu jebkurš Iestādes darbinieks vai citi vecāki iesniedz rakstisku ziņojumu Iestādes vadītājam.

13.3. Noteikumu neievērošanas gadījumā:

13.3.1. skolotājs vai Iestādes vadītājs izsaka mutisku aizrādījumu.

13.3.2. skolotājs vai Iestādes vadītājs veic pārrunas ar vecākiem.

13.4. Atkārtota Noteikumu pārkāpšanas gadījumā, Iestādes vadītājs, izvērtējot situāciju, ziņo pašvaldības institūcijām (Bāriņtiesai, Pašvaldības policijai, utt.) par administratīvās lietas ierosināšanu vai administratīvā soda uzlikšanu.

**14. Evakuācijas plānu un informācijas par operatīvo dienestu izsaukšanu izvietojums**

14.1. Evakuācijas plānus izvieto katrā Iestādes stāvā pie izejas.

14.2. Evakuācijas plānos norāda iespējamos evakuācijas ceļus, ugunsdzēsības līdzekļu izvietojumu un darbību aprakstu.

14.3.Informāciju par operatīvo dienestu tālruņu numuriem izvieto Iestādes pirmajā stāva gaitenī informācijas stendā un katras grupas vecāku informācijas stendā.

**15. Noslēguma jautājums**

15.1. Šie Noteikumi  stājas spēkā ar 2014.gada 1. septembri.

15.2. Ar šo noteikumu spēkā stāšanos atzīt par spēku zaudējušiem Alojas pilsētas pirmsskolas izglītības iestādes 22.08.2011. “Iekšējās kārtības noteikumi”

1. pielikums

 APSTIPRINĀTS

ar Alojas pilsētas pirmsskolas

izglītības iestādes ”Auseklītis”

vadītājas M.Šembeles rīkojumu

Alojā, Nr.1-08/21. 25.08.2014.

.

  DROŠĪBAS NOTEIKUMI

**1,5-4 GADUS VECIEM BĒRNIEM**

Alojā

25.08.2014.**Nr. 1.1.**

SASKAŅĀ AR IZGLĪTĪBAS LIKUMA 14. PANTA 21. PUNKTU,

 MINISTRU KABINETA  2009. GADA 24. NOVEMBRA  NOTEIKUMIEM

 NR.1338. „KĀRTĪBA , KĀDĀ NODROŠINĀMA IZGLĪTOJAMO DROŠĪBA

 IZGLĪTĪBAS IESTĀDĒS UN TO ORGANIZĒTAJOS PASĀKUMOS”

ALOJAS PILSĒTAS PIRMSSKOLAS IZGLĪTĪBAS

 IESTĀDES „AUSEKLĪTS”  IEKŠĒJĀS KĀRTĪBAS NOTEIKUMIEM

Grupas drošības noteikumi 1.5-4 gadus veciem bērniem (turpmāk- Grupu noteikumi) nosaka  bērnu drošu rīcību Alojas pilsētas pirmsskolas izglītības iestādē „Auseklīts” un struktūrvienībā Vilzēnos (turpmāk- Iestādē ) , teritorijās – grupu laukumos, sporta laukumā un tās organizētajos pasākumos .

Grupu skolotājas  iepazīstina  un pārrunā ar bērniem par Grupu noteikumu :

-  I ,V, VI sadaļā minētajām drošības prasībām ikdienas mācību un  audzināšanas     darba procesā,  ne **retāk kā divas reizes gadā** un **katru  reizi** pirms tādu jaunu darbību uzsākšanas,  kuras var apdraudēt  bērnu drošību un veselību;

- XII sadaļā minētajām drošības prasībām - **pirms katras** pastaigas, pārgājiena  vai ekskursijas;

-  II, III, IV sadaļā minētajām drošības prasībām – **pirms katras**  nodarbības un  pasākuma , lai noteikumus iedzīvinātu un tie tiktu   ievēroti.

Par  Grupu noteikumu izmaiņām lemj Iestādes vadība.

                                        **I. GRUPAS TELPĀS, NODARBĪBĀS**

1. Telpās pārvietoties soļos.

2. Sēžot uz krēsla, nešūpoties, ja krēslu vēlies pārnest, tad dari to uzmanīgi.

3. Uzmanīgi lieto dažādus grupā esošos priekšmetus -  spēļu kastes un rotaļlietas.

4. Par priekšmetu bojājumiem saki pieaugušajiem.

5. Ja uz grīdas ir izlijis šķidrums, izstāsti par to pieaugušajiem..

6. Ar asiem priekšmetiem ( šķērēm) darbojas tikai pie galda pieaugušā klātbūtnē, esi uzmanīgs. Zini, ka zīmuļi, otas, pildspalvas, veidojamie kociņi un citas lietas palīdz radīt skaistu zīmējumu, bet bakstot un durot draugam – sāpīgu brūci.

7.  Neatstāj grupas telpas bez pieaugušā atļaujas.

8. Sīkos priekšmetus, spēles kauliņus nebāz mutē, degunā, ausīs.

9. Verot durvis, paskaties, kur ir tavi vai kāda cita pirkstiņi.

10. Ieej vai izej pa durvīm viens vai pārī;

11. Nemētā savas lietas un priekšmetus, jo nezini, kur tie var nokrist.

12. Atceries, ka tev nav jāsit. Tu proti runāt.

13. Aizsargā savu un neaizskar citu bērnu ķermeni, nekod otram, jo arī viņam sāp.

14. Guļamistabā:

     -     nekarājies  pāri gultas malām;

     -     nestāvi gultā stāvus;

     -     nelēkā pa gultu;

     -     netraucē citiem bērniem gulēt.

15. Tualetē:

     -     ievēro tualetes lietošanas noteikumus;

     -     uzmanīgi paņem un noliec savu podiņu;

16. Ieej vai izej pa durvīm viens vai pārī;

**II. SPORTA ZĀLĒ, SPORTA NODARBĪBĀS , SPORTA LAUKUMĀ**

17.  Nodarbību laikā neēd un nekošļā košļājamo gumiju.

18.  Uz sporta nodarbību ej tikai sporta apģērbā un apavos.

19.  Nodarbībā:

     -     ievēro disciplīnu un kārtību;

     -     skrien tikai norādītā virzienā;

     -     neaizskar un netraucēt citus bērnus;

     -     klausi skolotāju un izpildi dotos uzdevumus.

20.  Vingrošanas rīkus un inventāru  izmanto atbilstoši  to pielietojumam, ar skolotājas atļauju un tās klātbūtnē.

21.    Ja nepieciešama palīdzība, vai noticis, kas neparedzēts, lūdz pieaugušā palīdzību.

**III.  MŪZIKAS ZĀLĒ**

22.  Uz nodarbību ej piemērotos apavos.

23.  Kustības ( skriet, lēkāt utt.) izpildi tikai ar skolotājas atļauju.

24. Pareizi sēdi uz krēsliem un soliņiem – nešūpojies, negrozies, negrūsties.

25.  Ar mūzikas instrumentiem darbojies tikai skolotājas uzraudzībā atbilstoši katra instrumenta pielietojumam.

26.  Atceries, ka ar mūzikas centru un citām elektroierīcēm darbojas tikai pieaugušie.

27.  Zāles dekorācijas un rotājumi nav domāti aiztikšanai  ar rokām.

**IV.  CITOS IZGLĪTĪBAS IESTĀDES ORGANIZĒTAJOS PASĀKUMOS**

 28. Pasākumos:

       - zālē pa durvīm ienāc lēni, negrūstoties, pēc pieaugušā norādījuma – pa vienam

          vai pārī;

      -  pareizi sēdi uz krēsliem un soliņiem;

      -  ievēro skolotājas norādījumus;

      - neēd un nekošļā košļājamo gumiju;

      - ievēro noteikumus arī izejot no zāles;

      - aizliegts grūstīties, patvaļīgi pārvietoties, skaļi uzvesties, traucēt citiem;

**V. PĀRVIETOŠANĀS PA KORIDORIEM UN KĀPNĒM**

29.  Pa koridoriem  ej soļos, neslidinies, negrūsties un skaļi nesarunājies.

30.  Pa kāpnēm ej ar apaviem kājās.

31.  Pa kāpnēm ej viens, turoties pie kāpņu margām.

32.  Pa kāpnēm ej lēnām un pa vienam pakāpienam, nelēkā, negrūsties.

**VI.  PERSONĪGĀ HIGIENA**

33.  Lieto tikai savu ķemmi un kabatlakatiņu, zobu birstīti.

34.  Obligāti mazgā rokas pēc tualetes apmeklējuma un pirms ēdienreizēm.

35.  Neņem mutē priekšmetus, kuri  bijuši otra mutē.

36.  Nelieto otra kosmētiskos līdzekļus( lūpu krāsas).

37.  Neliec mutē nezināmas vielas, augus, dažādas lietas.

**VII.   IESTĀDES TERITORIJĀ / LAUKUMOS**

38.  Neatstāj bērnudārza teritoriju viens.

39.   Uzturies tikai norādītajā vietā.

40.  Uz rotaļlaukumu ej pārī ar draugu, neskrien, negrūsties.

41.  Par katru negadījumu ( kritienu, nesaskaņām utt.) pasaki skolotājai.

42.  Smilšu kastē nesvaidies ar smiltīm.

43.    Staigājot laukumā ar basām kājām, esi uzmanīgs! Zālītē var atrasties bites vai citi kukaiņi, kuri var iekost.

44.  Ja caur žogu tev piedāvā kādu mantu, nekavējoties saki pieaugušajam.

45.  Vingrošanas ierīces drīksti izmantot tikai pieaugušā klātbūtnē.

46.  Slidkalniņš:

        - uz slidkalniņa drīksti atrasties viens ;

        - dodoties uz slidkalniņu – negrūsties.

47.  Šūpoles:

        - neej aiz šūpoļu barjeras, ja kāds jau šūpojas;

        - ievēro augstumu šūpojoties;

        - šūpojoties neatlaid rokas;

        - ja gadās izkrist, paliec mierīgi guļot, nepacel galvu līdz šūpoles atstājas.

48.  Līdzsvara baļķis:

        - pārvietojies  pa vienam;

        - izmanto sausā un siltā laikā.

49.  Metāla kāpjamie rīki:

        - neslidinies pa stieņiem, kuri tam nav paredzēti;

        - kāpjot negrūsties.

       - Ja bumba vai kāda cita rotaļlieta pārkritusi pāri sētai, saki pieaugušajiem.

**VIII. CEĻU SATIKSMES NOTEIKUMI**

50.  Pa ietvi ej pārī ar draugu pa ietves labo pusi.

51.  Nesarunājies ar svešiem cilvēkiem.

**IX. UGUNSDROŠĪBA UN RĪCĪBA ĀRKĀRTĒJĀS SITUĀCIJĀS**

52.  Dzirdot dūmu detektora signālu – nekavējoties dodies pie pieaugušā.

53.  Zini savu vārdu, uzvārdu.

54.  Ugunsgrēka gadījumā izpildi pieaugušo norādījumus.

55.  Nenes uz bērnudārzu līdzi sērkociņus un šķiltavas. Ieraugot tos citam bērnam, saki pieaugušajam.

56.  Nekādā gadījumā nespied trauksmes pogas.

**X. ELEKTRODROŠĪBA**

57.  Necenties piekļūt un aizskart elektrības slēdžus, rozetes.

58.  **Nemēģini ieslēgt un izslēgt elektroierīces( radio un elektriskās eglīšu virtenes ) un   raustīt aiz vada.**

**XI.  PASTAIGAS**

59.  Ievēro ceļu satiksmes noteikumus ( skat. Ceļu satiksmes noteikumi).

60.  Sadzirdi skolotājas teikto.

61.  Nesarunājies ar svešiem cilvēkiem.

62.  Nekad nepacel  un neaiztiec konfektes, tabletes, cepumus, rotaļlietas u.c. priekšmetus, kā arī neko neņem no nepazīstamiem cilvēkiem.

63.  Neaizskar dzīvniekus, nepazīstamus priekšmetus, augus.

64.  Spēlējies skolotājas norādītā vietā.

65.  Pastaigā, ej pa ietves tālāko ( no ceļa) malu.

66.   Neej uz aizsalušām ūdens tilpnēm.

67.    Mācoties slidināties pa mākslīgi, izveidotu ledus celiņu vai laukumu, centies noturēt līdzsvaru. Ja nokrītot sajūti asas sāpes, sauc pieaugušo.

68.  Raugies, lai vasaras saulē galvā vienmēr būtu cepurīte vai lakatiņš.

69.  Rotaļu un spēļu laikā ievēro drošības noteikumus.

 **XII  PIRMĀ PALĪDZĪBA**

70  Ja pēkšņi sajūti asas sāpes, sākas galvas reiboņi, paliek nelaba dūša, nekavējoties saki pieaugušajam.

71. Ja gadījies nobrāzt, saskrāpēt, iegriezt vai ieraut skabargu un parādās asinis, neaiztiec  pušumu (neliec mutē), saki pieaugušajam.

72. Ja esi nokritis un sajūti stipras sāpes, necelies, paliec guļot un nekavējoties  sauc  pieaugušo.

73. Nekad  neņem otra tabletes, vitamīnus, kaut  tev tos piedāvā draugs, jo tev tie var izrādīties bīstami. Ja redzi, ka to darījis tavs draugs, nekavējoties saki par to  pieaugušajiem.

  Vadītāja                                                                                               Maija Šembele

2014. gada 25. augustā

        2. pielikums

 APSTIPRINĀTS

ar Alojas pilsētas pirmsskolas

izglītības iestādes ”Auseklītis”

vadītājas M.Šembeles rīkojumu

Alojā, Nr.1-08/21. 25.08.2014.

**DROŠĪBAS NOTEIKUMI**

**5-7 GADUS VECIEM BĒRNIEM**

                                                                       ALOJĀ

25.08.2014.**Nr.1.2.**

SASKAŅĀ AR IZGLĪTĪBAS LIKUMA 14. PANTA 21. PUNKTU,

 MINISTRU KABINETA  2009. GADA 24. NOVEMBRA  NOTEIKUMIEM

 NR.1338. „KĀRTĪBA , KĀDĀ NODROŠINĀMA IZGLĪTOJAMO DROŠĪBA

 IZGLĪTĪBAS IESTĀDĒS UN TO ORGANIZĒTAJOS PASĀKUMOS”

ALOJAS PILSĒTAS PIRMSSKOLAS IZGLĪTĪBAS IESTĀDES

 „AUSEKLĪTS” UN STRUKTŪRVIENĪBĀ VILZĒNOS IEKŠĒJĀS KĀRTĪBAS NOTEIKUMIEM

Grupas drošības noteikumi (turpmāk- Grupu noteikumi) nosaka  bērnu drošu rīcību Alojas pilsētas pirmsskolas izglītības iestādē „Auseklītis” un struktūrvienībā Vilzēnos (turpmāk-Iestādē ) , teritorijās – grupu laukumos, sporta laukumā un tās organizētajos pasākumos .

Grupu skolotājas  iepazīstina  un pārrunā ar bērniem par Grupu noteikumu :

-  I ,V, VI sadaļā minētajām drošības prasībām ikdienas mācību un  audzināšanas     darba procesā,  ne **retāk kā divas reizes gadā** un **katru  reizi** pirms tādu jaunu darbību uzsākšanas,  kuras var apdraudēt  bērnu drošību un veselību;

- XII sadaļā minētajām drošības prasībām - **pirms katras** pastaigas, pārgājiena  vai ekskursijas;

-  II, III, IV sadaļā minētajām drošības prasībām – **pirms katras**  nodarbības un  pasākuma, lai noteikumus iedzīvinātu un tie tiktu   ievēroti.

Par  Grupu noteikumu izmaiņām lemj Iestādes vadība.

**I. GRUPAS TELPĀS, NODARBĪBĀS**

1. Telpās pārvietoties soļos.
2. Pareizi sēdi uz krēsliem un soliņiem.
3. Sēžot uz krēsla, nešūpoties, ja krēslu vēlies pārnest, tad dari to uzmanīgi.
4. Uzmanīgi lieto dažādus grupā esošos priekšmetus -  spēļu kastes un rotaļlietas.
5. Par priekšmetu bojājumiem ziņo pieaugušajiem.
6. Ja uz grīdas ir izlijis šķidrums, izstāsti par to pieaugušajiem..
7. Ar asiem priekšmetiem ( šķērēm, īlenu, adatu, nazi) darbojas tikai pie galda pieaugušā klātbūtnē, esi uzmanīgs. Zini, ka zīmuļi, otas, pildspalvas, veidojamie kociņi un citas lietas palīdz radīt skaistu zīmējumu, bet bakstot un durot draugam – sāpīgu brūci.
8. Raugies, lai no mājas atnestā manta nebūtu bīstama ne tev, ne draugiem.
9. Neatstāj grupas telpas bez pieaugušā atļaujas.
10. Sīkos priekšmetus, spēles kauliņus nebāz mutē, degunā, ausīs.
11. Nodarbību laikā neēd un nekošļā košļājamo gumiju.
12. Verot durvis, paskaties, kur ir tavi vai kāda cita pirkstiņi.
13. Ģērbjoties nespēlējies ar apģērba auklām, šalli.
14. Nemētā savas lietas un priekšmetus, jo nezini, kur tie var nokrist.
15. Atceries, ka esi cilvēks un tev ir iespēja izteikt vārdos savas jūtas, tev nav jāsit. Tu proti  runāt.
16. Aizsargā savu un neaizskar citu bērnu ķermeni.
17. Guļamistabā:

              -  nekarājies  pāri malām;

              -  nestāvi gultā stāvus;

              -  nelēkā pa gultu;

              -  atrodies tikai savā gultā;

              -  netraucē citiem bērniem gulēt.

1. Tualetē:

           - ievēro tualetes lietošanas noteikumus;

           - tualetes kabīnē  atrodies tikai viens.

1. Par visu, kas tevi nomāc pasaki sev tuviem cilvēkiem, kuriem tu uzticies.

**II. SPORTA ZĀLĒ, SPORTA NODARBĪBĀS, SPORTA LAUKUMĀ**

1. Uz nodarbību ej bez saspraudēm, ķēdītēm, krellēm un citām rotaslietām.
2. Nodarbību laikā neēd un nekošļā košļājamo gumiju.
3. Uz sporta nodarbību ej tikai sporta apģērbā un apavos.
4. Nodarbībā:
	* ievēro disciplīnu un kārtību;
	* skrien tikai norādītā virzienā;
	* neaizskar un netraucēt citus bērnus;
	* klausi skolotāju un izpildi dotos uzdevumus.
5. Vingrošanas rīkus un inventāru  izmanto atbilstoši  to pielietojumam, ar skolotājas atļauju un tās klātbūtnē.
6. Sporta pasākumos pilsētas stadionā un sporta hallē ievēro pieaugušo norādījumus un tur esošos kārtības noteikumus, ar kuriem tiksi iepazīstināts
7. Ja nepieciešama palīdzība, vai noticis, kas neparedzēts, lūdz pieaugušā palīdzību.

**III.  MŪZIKAS ZĀLĒ**

1. **Uz nodarbību ej piemērotos apavos, pa parketu kusties uzmanīgi, neslidinoties. Slidinoties pa grīdu, vari pakrist un sāpīgi sasisties vai uzkrist draugam.**
2. **Kustības ( skriet, lēkāt utt.) izpildi tikai ar skolotājas atļauju.**
3. **Pareizi sēdi uz krēsliem un soliņiem.**
4. **Nodarbību laikā neēd un nekošļā košļājamo gumiju**
5. **Ar mūzikas instrumentiem darbojies tikai skolotājas uzraudzībā atbilstoši katra instrumenta pielietojumam.**
6. **Atceries, ka ar mūzikas centru un citām elektroierīcēm darbojas tikai pieaugušie.**
7. **Zāles dekorācijas un rotājumi nav domāti aiztikt ar rokām.**

**IV  CITOS IESTĀDES ORGANIZĒTAJOS  PASĀKUMOS**

1. Pasākumos:

           -   pareizi sēdi uz krēsliem un soliņiem – nešūpojies, negrozies, negrūsties, neaizskar citus;

           -   ievēro skolotājas norādījumus;

           -   aizliegts grūstīties, patvaļīgi pārvietoties;

           -   ievēro noteikumus ieejot un izejot no zāles;

           -   neēd un nekošļā košļājamo gumiju.

 **V.  PĀRVIETOŠANĀS PA KORIDORIEM UN KĀPNĒM**

1. Pa koridoriem  ej soļos, neslidinies, negrūsties un skaļi nesarunājies.
2. Pa kāpnēm ej  ar apaviem kājās.
3. Pa kāpnēm ej viens, turoties pie kāpņu margām.
4. Mācies iet pāros, pa labo pusi.
5. Pa kāpnēm ej lēnām un pa vienam pakāpienam, nelēkā, negrūsties.

**VI.  ĒŠANAS LAIKĀ**

1. Piesēdies pie galda uzmanīgi, negrūstoties, neaplejoties ar ēdienu.
2. Uzmanīgi ēd ar dakšiņu.
3. Esi  pieklājīgs, ēdot nesarunājies un netraucē pārējos bērnus.
4. Atceries, ka trauki ir plīstoši un lauskas mēdz būt asas. Ar tām vari sagriezties.

**VII.  PERSONĪGĀ HIGIENA**

1. Lieto tikai savu ķemmi un kabatlakatiņu, zobu birstīti.
2. Obligāti mazgā rokas pēc tualetes apmeklējuma un pirms ēdienreizēm.
3. Neņem mutē priekšmetus, kuri  bijuši otra mutē.
4. Nelieto otra kosmētiskos līdzekļus( higiēniskās lūpu krāsas).
5. Neliec mutē nezināmas vielas, augus, dažādas lietas.

**VIII.   IESTĀDES TERITORIJĀ / LAUKUMOS**

1. Neatstāj bērnudārza teritoriju viens.
2. Uzturies tikai norādītajā vietā.
3. Uz rotaļlaukumu ej pārī ar draugu, neskrien, negrūsties.
4. Par katru negadījumu ( kritienu, nesaskaņām utt.) pasaki skolotājai.
5. Smilšu kastē nesvaidies ar smiltīm.
6. Staigājot laukumā ar basām kājām, esi uzmanīgs! Zālītē var atrasties bites vai citi kukaiņi, kuri var iekost.
7. Ja caur žogu tev piedāvā kādu mantu, nekavējoties saki pieaugušajam.
8. Vingrošanas ierīces drīksti izmantot tikai pieaugušā klātbūtnē.
9. Slidkalniņš:

           -    uz slidkalniņa drīksti atrasties viens ;

           -    dodoties uz slidkalniņu – negrūsties.

1. Šūpoles:

           -    neej aiz šūpoļu barjeras, ja kāds jau šūpojas;

           -    ievēro augstumu šūpojoties;

           -    šūpojoties neatlaid rokas;

           -    ja gadās izkrist, paliec mierīgi guļot, nepacel galvu līdz šūpoles atstājas.

1. Līdzsvara baļķis:

           -    pārvietojies  pa vienam;

           -    izmanto sausā un siltā laikā.

1. Metāla kāpjamie rīki:

           -    neslidinies pa stieņiem, kuri tam nav paredzēti;

           -    kāpjot negrūsties.

           -    ziemā nemēģini likt mēli pie metāla rīkiem.

1. Ja bumba vai kāda cita rotaļlieta pārkritusi pāri sētai, saki pieaugušajiem.

**IX. CEĻU SATIKSMES NOTEIKUMI**

1. Pa ietvi ej pārī ar draugu pa ietves labo pusi..
2. Nesarunājies ar svešiem cilvēkiem.
3. Esi uzmanīgs ielu krustojumos.
4. Ielu šķērso tikai gājēju pārejā vai pie luksofora.
5. Atceries ,ka ejot pastaigā, kad laukā vairs nav gaišs, pie sava apģērba pieliec atstarotāju. Tā visi auto tevi redzēs.

**X. UGUNSDROŠĪBA UN RĪCĪBA  ĀRKĀRTĒJĀS SITUĀCIJĀS**

1. Dzirdot dūmu detektora signālu- nekavējoties dodies pie pieaugušā.
2. Zini pateikt savu vārdu, uzvārdu, adresi.
3. Ugunsgrēka, ārkārtas situāciju  gadījumā izpildi pieaugušo norādījumus.
4. Nenes uz bērnudārzu līdzi sērkociņus un šķiltavas. Ieraugot tos citam bērnam, saki pieaugušajam.
5. Nekādā gadījumā nespied trauksmes pogas.

**XI. ELEKTRODROŠĪBA**

1. Necenties piekļūt un aizskart elektrības slēdžus, rozetes.
2. 73.  Nemēģini ieslēgt un izslēgt elektroierīces ( radio, televizoru, cepeškrāsniņu un elektriskās eglīšu virtenes ) un   raustīt aiz vada.

**XII.  PASTAIGAS, PĀRGĀJIENI, EKSKURSIJAS**

1. Ievēro ceļu satiksmes noteikumus ( skat. Ceļu satiksmes noteikumi).
2. Sadzirdi skolotājas teikto.
3. Nesarunājies ar svešiem cilvēkiem.
4. Neaizskar dzīvniekus, nepazīstamus priekšmetus, augus.
5. Nekad nepacel  un neaiztiec konfektes, tabletes, cepumus, rotaļlietas u.c. priekšmetus, kā arī neko neņem no nepazīstamiem cilvēkiem.
6. Spēlējies skolotājas norādītā vietā.
7. Pastaigā gar Dzirnavu ezeriņu, ej pa ietves tālāko ( no ezeriņa) malu.
8. Neej uz aizsalušām ūdens tilpnēm.
9. Mācoties slidināties pa mākslīgi, izveidotu ledus celiņu vai laukumu, centies noturēt līdzsvaru. Ja nokrītot sajūti asas sāpes, sauc pieaugušo.
10. Raugies, lai vasaras saulē galvā vienmēr būtu cepurīte vai lakatiņš.
11. Ievēro uzvedības noteikumus sabiedriskajās vietās (   patvaļīgi neatstāj savu grupu bērnus, negrūsties, skaļi neuzvedies)
12. Rotaļu un spēļu laikā ievēro drošības noteikumus.
13. Pārgājienā un ekskursijās:
	* neatstāj pasākuma vietu;

           -    neplūc un  nemēģini garšot  augus, ogas un sēnes.

           -    nestaigā basām kājām;

           -    nedzer ūdeni no atklātajām ūdens tilpnēm vai ūdens krāniem.

           -    nepieciešamības gadījumā lūdz palīdzību pieaugušajiem.

     87.  Uzvedības noteikumi autobusā:

           -    pirms iekāpšanas transportlīdzeklī, atrodies tikai uz iekāpšanas laukuma vai

           -    pieaugušā norādītajā vietā.

           -    iekāp un izkāp no transportlīdzekļa tikai tad, kad tas ir pilnīgi apstājies.

           -    transportlīdzeklī nedrīksti  traucēt vadītāju vai novērst  viņa uzmanību – klaigāt, staigāt…

           -    iekāp un izkāp  no autobusa tikai pa durvīm, kuras norādījis pieaugušais.

           -    braucot nedrīksti mēģināt atvērt transportlīdzekļa durvis, logus un izliekties pa tiem;

           -   braukšanas laikā nedzer no pudelēm vai glāzēm, lai neaplietos vai netraumētu muti, zobus;

           -    autobusā nedrīksti mētāties un darboties ar priekšmetiem, kuri var ievainot draugus;

           -    autobusā nestāvi, bet sēdi savā vietā;

           -     ja ir nelabi vai kāda cita nepieciešamība, sauc pieaugušo;

           -    izkāpjot no autobusa, neskrien pāri ielai, ej pie pieaugušā.

**XIII.  PIRMĀ PALĪDZĪBA**

    88.  Ja pēkšņi sajūti asas sāpes, sākas galvas reiboņi, paliek nelaba dūša, nekavējoties saki pieaugušajam.

    89.  Ja gadījies nobrāzt, saskrāpēt, iegriezt vai ieraut skabargu un parādās asinis, neaiztiec pušumu, saki pieaugušajam.

    90.  Ja esi nokritis un sajūti stipras sāpes, necelies, paliec guļot un nekavējoties sauc pieaugušo.

    91.  Nekad  neņem otra tabletes, vitamīnus, kaut  tev tos piedāvā draugs, jo tev tie var izrādīties bīstami. Ja redzi, ka to darījis tavs draugs, nekavējoties saki par to pieaugušajiem.

Vadītāja                                                                                               Maija Šembele

2014. gada 25. augustā

2. pielikums

 APSTIPRINĀTS

ar Alojas pilsētas pirmsskolas

izglītības iestādes ”Auseklītis”

vadītājas M.Šembeles rīkojumu

Alojā, Nr.1-08/21. 25.08.2014.

**Instrukcija**

**BĒRNU PASTAIGU GRUPU ORGANIZĒŠANA ĀRPUS IESTĀDES TERITORIJAS**

Alojā

27.08.2014.                                                                 **Nr.2**

SASKAŅĀ AR IZGLĪTĪBAS LIKUMA 14. PANTA 21. PUNKTU,

 MINISTRU KABINETA  2009. GADA 24. NOVEMBRA  NOTEIKUMIEM

 NR.1338. „KĀRTĪBA , KĀDĀ NODROŠINĀMA IZGLĪTOJAMO DROŠĪBA

 IZGLĪTĪBAS IESTĀDĒS UN TO ORGANIZĒTAJOS PASĀKUMOS”

Instrukcija „Bērnu pastaigu grupu organizēšana ārpus Iestādes teritorijas” (turpmāk- instrukcija) nosaka pastaigu organizēšanas kārtību un  darbinieku drošu rīcību Alojas pilsētas pirmsskolas izglītības iestādē „Auseklītis” un struktūrvienībā Vilzēnos (turpmāk-Iestādē) bērnu grupu pastaigās ārpus  teritorijas .

Pastaigas laikā par bērnu dzīvību, veselību un drošību atbild Iestādes darbinieki, kuru pavada bērnus pastaigā.

Pirms došanās pastaigā grupas pirmskolas izglītības skolotājas( turpmāk-skolotājas):

         -  Novērtē laika apstākļus, vai tie ir pieņemami pastaigai un vai bērni ir atbilstoši ģērbti,

         -  Izvērtē izvēlēto maršrutu, vai tas ir piemērots atbilstošai vecuma grupai,

         -  Iepazīstina bērnus ar pastaigas maršrutu,

         -  Pārrunā uzvedības noteikumus,

         -  Pārrunā ceļu satiksmes noteikumu prasības.

Pastaigas neorganizē:

         -  Ja gaisa temperatūra ir zemāka par -50C, bērniem, jaunākiem par 3 gadiem,

         -  Ja gaisa temperatūra ir zemāka par -100C, bērniem, vecākiem par 3 gadiem,

         -  Ja līst lietus, pūš stiprs vējš,

         -  Ja ir ļoti karsts laiks.Vasarā bērni nedrīkst atrasties saulē bez vieglas galvassegas (cepurītes, lakatiņi)

Dodoties pastaigā skolotājai jāatzīmē pastaigu reģistrācijas žurnālā datums, grupas nr., pastaigas vieta (maršruts), iziešanas laiks un bērnu skaits, ar kuru viņa iziet pastaigā un atgriežas Iestādē.

Bērnu grupu pastaigā ārpus Iestādes teritorijas jāpavada 2 pieaugušajiem- viens iet grupas priekšā, otrs aizmugurē, tās kreisajā pusē, līdzi ņemot sarkanus karodziņus.

Bērnu grupas atļauts vest tikai diennakts gaišajā laikā pa ietvēm, gājēju celiņiem vai gājēju un velosipēdu ceļiem, bet, ja to nav,- pa ceļa nomali transportlīdzekļu braukšanas virzienā kolonna pa pāriem un ne vairāk par 25-30 bērniem (CSN II daļa 14.punkts). Stingri jāievēro ceļu satiksmes noteikumi.

Dodoties pastaigā ārpus teritorijas visam nepieciešamajam (rotaļlietām, priekšmetiem u.c.) jāatrodas pie pieaugušajiem rotaļlietām domātā somā vai tīklā.

Dodoties pastaigā, jāatceras, ka nav ieteicams pastaigai izvēlēties ielas ar dzīvu satiksmi. Nedrīkst pieļaut pastaigas tuvu dzelzceļa sliedēm, nedrošām, būvēm, grāvjiem, lauztiem kokiem, ūdenskrātuvēm, tāpat nav pieļaujama bērnu rotaļāšanās to tuvumā. Kategoriski aizliegts bradāt un peldēties ūdenskrātuvēs!

      Pastaigājoties gar ūdens krātuvēm ,izvēlēties drošu attālumu no krasta- iet pa ietves   tālāko malu.

Karstā laikā ejot pastaigā skolotājai jāņem līdzi slēgtā traukā ūdens (minerālūdens, atdzesēts vārīts ūdens) un pirmās palīdzības aptieciņa.

Bērnus ragaviņās vai ratiņos drīkst vest tikai pa ietvi vai ceļa nomali.

Bērnu grupai brauktuve jāšķērso pa gājēju pārejām, bet , ja to nav,- krustojumos pa ietvju vai ceļa nomaļu turpinājumu. Ja redzamības zonā gājēju pārejas vai krustojuma nav, brauktuvi atļauts šķērsot taisnā leņķī attiecībā pret brauktuves malu vietās, kur ceļš labi pārredzams uz abām pusēm (CSN II daļa 15. punkts)

Ja bērnu grupa nepaspēj pāriet ceļu vai ielu un uz tās bīstamā tuvumā parādās transporta līdzeklis, skolotājai tas jāaptur, nostājoties ar seju pret to un paceļot sarkanu karodziņu.

Pastaigas laikā ejot pa ietvi, vai brauktuves malu nav pieļaujama bērnu grūstīšanās, skraidīšana, skaļa uzvedība.

Bīstamā situācijā pārtraukt pastaigu, atgriezties iestādē un informēt vadītāju.

Traumu (nelaimes) gadījumā nodrošināt cietušajam bērnam pirmās palīdzības sniegšanu notikuma vietā.

**Ja ir aizdomas par kaulu lūzumu, nekavējoties ziņot iestādes medicīnas māsai , lai saņemtu turpmākos norādījumus. Ja telefons nav pieejams, viens no pieaugušajiem dodas uz iestādi pēc palīdzības.**

**Ja nepieciešams, izsauc neatliekamo medicīnisko palīdzību uz notikuma vietu. Pēc atgriešanās iestādē par traumu, nelaimes gadījumu nekavējoties informēt vadītāju un bērna vecākus.**

Ar savu parakstu pastaigu žurnālā skolotāja apliecina, ka ir iepazinusies ar šo instrukciju un uzņemas pilnu atbildību par bērnu drošību pastaigas laikā.

Instrukcija saistoša Alojas pilsētas pirmsskolas izglītības iestādē „Auseklītis” un struktūrvienībā Vilzēnos darbiniekiem.

Sastādīja: M.Šembele

Alojas pilsētas PII “Auseklītis” vadītāja

3. pielikums

 APSTIPRINĀTS

ar Alojas pilsētas pirmsskolas

izglītības iestādes ”Auseklītis”

vadītājas M.Šembeles rīkojumu

Alojā, Nr.1-08/21. 25.08.2014.

.

**Instrukcija**

**CITU  IESTĀDES PASĀKUMU ORGANIZĒŠANAS KĀRTĪBA UN BĒRNU DROŠĪBA PASĀKUMU LAIKĀ**

**( pasākumos, kuros piedalās 100 un vairāk dalībnieku )**

**Alojā**

27.08.2014.  **Nr.3**

SASKAŅĀ AR IZGLĪTĪBAS LIKUMA 14. PANTA 21. PUNKTU,

 MINISTRU KABINETA  2009. GADA 24. NOVEMBRA  NOTEIKUMIEM

 NR.1338. „KĀRTĪBA , KĀDĀ NODROŠINĀMA IZGLĪTOJAMO DROŠĪBA

 IZGLĪTĪBAS IESTĀDĒS UN TO ORGANIZĒTAJOS PASĀKUMOS”

Instrukcija „Citu Iestādes pasākumu organizēšanas kārtība un bērnu drošība pasākumu laikā” (turpmāk- instrukcija) nosaka pasākumu organizēšanas kārtību , atbildīgo darbinieku drošu rīcību Alojas pilsētas pirmsskolas izglītības iestādē „Auseklītis” un struktūrvienībā Vilzēnos (turpmāk-Iestādē ) organizētajos pasākumos

Iestādes pasākumi  var tikt organizēti iestādes zālē, laukumā un ārpus iestādes teritorijas ( kultūras namā, hallē, vidusskolā, dienas centrā u.c. )

Pamatprasības:

    Atbildīgā persona – pasākuma vadītājs un nepieciešamais palīgu sastāvs tiek apstiprināts ar iestādes vadītājas rīkojumu. Ar rīkojumu var tikt apstiprināts arī pasākuma norises plāns.

    Atbildīgās personas funkcijas :

    - atbildēt par visa pasākuma norisi;

    - nodrošināt personīgu klātbūtni masu pasākumu laikā un instrukcijas par drošību masu pasākumu laikā ievērošanu;

    - nepieciešamības gadījumos informēt policiju par masu pasākumu norises laiku un vietu;

    - ārpus izglītības iestādes teritorijas rīkotos masu pasākumus saskaņot ar vietējo pašvaldību;

    - informēt Ceļu policiju par masu pasākuma norisi, ja transportlīdzekļu kustība var apdraudēt izglītojamo dzīvību un veselību .

1. Pirms masu pasākuma atbildīgā (s) persona (s), kura (s) organizē vai koordinē pasākumu, pārliecinās par telpu un tehniskā nodrošinājuma piemērotību attiecīgajam pasākumam un atbilstību normatīvajos aktos noteiktajām prasībām:

   - zāles, telpas, būves u.c. platības piemērotību – nepieļaut lielāku pasākuma dalībnieku skaitu par pieļaujamo;

   - ugunsdrošību – evakuācijas ceļiem jābūt brīviem ;

   - elektrodrošību.

2. Atbildīgā (s) persona (s) pirms pasākuma saskaņo ar Iestādes vadītāju masu pasākuma plānu, kurā norādīts –

   - norises laiks;

   - vieta;

   - aptuvenais dalībnieku skaits;

   - tehniskais nodrošinājums, tā atbilstība ekspluatācijas drošības prasībām;

   - veicamie papildus drošības pasākumi;

   - citas ar pasākumu saistītās organizatoriskās prasības.

3. Atbildīgā (s) persona (s) vai palīgi pirms pasākuma veic zāles noformējumu ievērojot drošības prasības, vizuāli pārbauda krēslu drošību. Noformējumā izmantotajiem materiāliem, instalācijām jābūt drošām, stingri nostiprinātām.

4. Atbildīgā persona pirms pasākuma sniedz norādījumus grupu pirmsskolas izglītības skolotājiem (turpmāk- skolotājas) par pasākuma norisi, bērnu nokļūšanu pasākuma vietā, norāda katras grupas atrašanās vietu pasākuma laikā un informē par pasākuma vietas atstāšanas kārtību.

5. Pirms pasākuma grupu pirmsskolas izglītības iestādes skolotājas:

   - iepazīstina bērnus ar pasākuma norisi;

   - pārrunā uzvedības, drošības  noteikumus pasākuma laikā;

   - informē, kā notiks nokļūšana pasākumā un kā jārīkojas, pasākumam beidzoties.

6. Pasākuma laikā par bērnu grupas drošību atbild grupas darbinieki –  skolotājas, skolotāju palīgi.

7. Pasākuma laikā bērniem jāatrodas norādītajā vietā, bez pasākuma vadītāja vai grupas darbinieka norādījumiem patvaļīga pārvietošanās nav atļauta.

8. Raudzīties, lai bērni pasākuma laikā negrūstītos, nedauzītu kājas pret grīdu u.tt., lai neapdraudētu savu vai citu bērnu drošību.

9. Pasākumam beidzoties ievērot iepriekš dotos norādījumus par organizētu pasākuma vietas atstāšanu.

10. Rīcība ārkārtas gadījumos:

    -  pasākuma organizatoriem, darbiniekiem ātri novērtēt radušos situāciju;

    -  nepieciešamības gadījumā veikt organizētu bērnu evakuāciju no pasākuma vietas;

    -  nepieļaut panikas rašanos, rīkoties atbilstoši darba aizsardzības instrukciju prasībām.

11. Par visiem pasākuma laikā konstatētajiem trūkumiem un bojājumiem ziņot iestādes vadītājai.

12.Pēc pasākuma atbildīgā (s) persona (s) veic pasākuma vietas sakārtošanu.

13. Instrukcija saistoša Alojas pilsētas pirmsskolas izglītības iestādē „Auseklītis” un struktūrvienībā Vilzēnos darbiniekiem.

Sastādīja: M.Šembele

Alojas pilsētas PII “Auseklītis” vadītāja

 APSTIPRINĀTS

ar Alojas pilsētas pirmsskolas

izglītības iestādes ”Auseklītis”

vadītājas M.Šembeles rīkojumu

Alojā, Nr.1-08/21. 25.08.2014.

**Instrukcija**

**PĀRGĀJIENU UN EKSKURSIJU ORGANIZĒŠANAS KĀRTĪBA UN BĒRNU DROŠĪBA PASĀKUMA LAIKĀ**

Alojā

27.08.2014.**Nr.4**

SASKAŅĀ AR IZGLĪTĪBAS LIKUMA 14. PANTA 21. PUNKTU,

 MINISTRU KABINETA  2009. GADA 24. NOVEMBRA  NOTEIKUMIEM

 NR.1338. „KĀRTĪBA , KĀDĀ NODROŠINĀMA IZGLĪTOJAMO DROŠĪBA

 IZGLĪTĪBAS IESTĀDĒS UN TO ORGANIZĒTAJOS PASĀKUMOS”

Instrukcija „Pārgājienu un ekskursiju organizēšanas kārtība un bērnu drošība pasākuma laikā” (turpmāk – instrukcija) nosaka pārgājienu, ekskursiju organizēšanas kārtību , atbildīgo darbinieku drošu rīcību Alojas pilsētas pirmsskolas izglītības iestādē „Auseklītis” un struktūrvienībā Vilzēnos (turpmāk-Iestādē ) organizētajos pasākumos .

Pārgājiena, ekskursijas laikā par bērnu veselību, dzīvību un drošību atbild Iestādes darbinieki, kuri organizē un vada pasākumu.

Pamatprasības:

  Atbildīgās personas – ekskursijas vai pārgājiena organizētāji tiek apstiprināti ar Iestādes vadītājas rīkojumu.

  Ekskursijas vai pārgājienus rīko, tikai piedaloties Iestādes medicīnas māsai vai vadītājas norīkotās par pirmās palīdzības sniegšanu atbildīgās personas klātbūtnē.

  Atbildīgo personu – ekskursijas vai pārgājiena organizētāju funkcijas:

   - atbildēt par visa pasākuma norisi;

   - nodrošināt Instrukcijas Nr.4. ievērošanu;

   - nodrošināt vecāku informēšanu par pārgājiena, ekskursijas mērķi, maršrutu, ilgumu, pārvietošanās veidu, saziņas iespējām un pirmās palīdzības sniegšanas iespējām;

   - nodrošināt nelaimes gadījumā cietušajam pirmās palīdzības sniegšanu notikuma vietā un, ja nepieciešams, izsaukt neatliekamo medicīnisko palīdzību vai organizēt cietušā nogādāšanu ārstniecības iestādē;

   - par nelaimes gadījumu nekavējoties informēt vadītāju un cietušā vecākus;

   - bīstamā situācijā pārtraukt pārgājienu, ekskursiju un informēt vadītāju.

 1.    Pirms došanās pārgājienā vai ekskursijā atbildīgās personas vadītājai iesniedz pieteikumu,  kurā norādīts pasākuma:

       1.1. laiks;( izbraukšanas un iespējamais atgriešanās, par kuru tiek informēti arī vecāki)

       1.2. maršruts (garākiem maršrutiem pievienot aprakstu);

       1.3.dalībnieku saraksts (ar vecāku rakstiskām atļaujām);

       1.4. pārvietošanās veids;

       1.5. saziņas iespējas (tel. nr. norāda pie atbildīgās personas paraksta).

 2.    Lai bērns varētu piedalīties grupas vai Iestādes rīkotajā pasākumā, vecāki rakstiski aizpilda ATĻAUJU, adresētu iestādes vadītājai, par bērna dalību pārgājienā/ekskursijā, kuru apstiprina ar savu parakstu.

 3. Vecāks informē atbildīgās personas par sava bērna veselības traucējumiem vai specifiskām īpatnībām, ja tam nepieciešama īpaša uzmanība, kā arī par iespējām sazināties ar viņiem.

 4.    Atbildīgās personas informē bērnu vecākus par nepieciešamību izvēlēties pasākumam un laika apstākļiem atbilstošu apģērbu un apavus. Vasarā bērni nedrīkst atrasties saulē bez vieglas galvassegas.

 5.    Pirms pārgājiena/ ekskursijas atbildīgās personas ( grupu skolotājas):

       5.1. Iepazīstina bērnus ar maršrutu;

       5.2. Pārrunā uzvedības, drošības noteikumus;

       5.3. Pārrunā Ceļu satiksmes noteikumu prasības;

        5.4. Informē par dabas aizsardzības prasībām par augiem, dzīvniekiem un to iespējamo bīstamību).

        5.5. Novērtē laika apstākļu piemērotību pārgājienam/ ekskursijai.

 6.    Pirms došanās pārgājienā/ ekskursijā atrunāt kārtību, kādā tiks nodrošināti bērni ar dzeramo (ūdeni, sulu u.c.) un pārtiku.

 7.    Bērnu pārvadāšanas noteikumi:

       7.1. Pirmsskolas vecuma bērnus drīkst pārvadāt tikai pasažieru pārvadāšanai  paredzētajos transportlīdzekļos – autobusos, mikroautobusos, vieglajās automašīnās;

       7.2. Braukšanai paredzētajam transportlīdzeklim ir jābūt atbilstošā tehniskajā stāvoklī (apstiprinātam ar dokumentu, kuru lūdz uzrādīt pasākuma atbildīgā persona);

       7.3. Jāraugās, lai transportlīdzekļa vadītājs būtu pieredzējis un labi pārzinātu izvēlēto maršrutu. Nepieļaut bērnu pārvadāšanu, ja rodas aizdomas par transportlīdzekļa vadītāja atrašanos reibuma stāvoklī.

       7.4. Pārvadājot bērnu grupas, autobusā jāatrodas vismaz trijiem pieaugušajiem pavadoņiem. Šādam transportlīdzeklim priekšpusē un aizmugurē jābūt piestiprinātai pazīšanas zīmei, kā norādīts Ceļu satiksmes noteikumu 192. punktā.

       7.5.Transportlīdzeklī nedrīkst pārvadāt lielāku pasažieru skaitu, nekā to norādījis transportlīdzekļa izgatavotājs. Pasažieri jāpārvadā tā, lai tie netraucētu vadītāju un neierobežotu viņa redzamību.

       7.6. Ja bērnu pārvadāšanu veic vecāku piedāvātajā vieglajā automašīnā, kuras sēdvietas aprīkotas ar drošības jostām, vadās pēc Ceļu satiksmes noteikumu 148. punkta prasībām.

       7.7. Gaidīt sabiedrisko pasažieru transportlīdzekli, autobusu atļauts tikai uz iekāpšanas laukumiem, bet, ja to nav, - uz ietves vai ceļa nomales.

       7.8. Bērniem atļauts iekāpt transportlīdzeklī un izkāpt no tā tikai pēc tam, kad transportlīdzeklis pilnīgi apstājies. Tas jādara no ietves, iekāpšanas laukuma vai ceļa nomales puses. Autobuss pēc iespējas jāaptur vietā, kur nav intensīvas transportlīdzekļu kustības.

       7.9. Bērnu iekāpšana un izkāpšana no transportlīdzekļa notiek tikai pa priekšējām durvīm atbildīgo personu uzraudzībā.

       7.10. Pēc bērnu izkāpšanas no transportlīdzekļa, tos organizēti aizved uz paredzēto vietu, ievērojot visus bērnu grupas pārvietošanās noteikumus (Instrukcija Nr.2.)

 8.    Braukšanas laikā bērniem aizliegts:

       8.1. Traucēt vadītāju vai novērst tā uzmanību;

       8.2. Atvērt braucoša transportlīdzekļa durvis, logus un izliekties pa tiem;

       8.3.Trokšņot, grūstīties, pārvietoties pa transportlīdzekli;

       8.4. Dzert no pudelēm, glāzēm;

       8.5. Mētāties ar priekšmetiem;

       8.6. Atvērt apturēta transportlīdzekļa durvis, ja tas apdraud ceļu satiksmes drošību.

       8.7. Darboties ar asiem priekšmetiem.

 9.    Ierodoties paredzētajā vietā, raudzīties, lai bērni ievērotu uzvedības noteikumus sabiedriskajās vietās un patvaļīgi neatstātu grupu.

 10.  Ēšana un atpūta notiek organizēti, tam piemērotā vietā. Pēc ēšanas vieta jāsakopj.

 11.  Ugunskuru drīkst kurināt tikai pieaugušo klātbūtnē un tikai šim nolūkam paredzētajās vietās. Ja tādas nav, tad tā ir jāizvēlas, ievērojot dabas aizsardzības prasības un jāiekārto, apliekot to ar akmeņiem un apberot apkārt ar smiltīm. Ugunskuru bez pieaugušo uzraudzības atstāt nedrīkst.

 12.  Ugunskura iekurināšanai nedrīkst izmantot viegli uzliesmojošas vielas un materiālus.

 13.  Gatavojot ēdienu, raudzīties, lai bērni atrastos drošā attālumā no uguns.

 14.  Pēc kurināšanas ugunskurs jāaplej ar ūdeni vai jāapber ar smiltīm tā, lai neatjaunotos degšana.

 15.  Pārgājiena/ ekskursijas laikā patvaļīgi bērniem aizliegts:

       - atstāt pasākuma vietu;

       -  plūkt un garšot jebkādus augus, augļus u.c., lai novērstu saindēšanās un saslimšanas draudus;

       -  novilkt apavus un staigāt basām kājām;

       -  dzert ūdeni no atklātām ūdenstilpnēm, nezināma rakstura krāniem u.c..

 16.  Ja pasākuma laikā paredzētas kustību rotaļas, spēles vai citas specifiskas nodarbes, bērni jāiepazīstina ar drošības noteikumiem, kas jāievēro to laikā.

 17.  Atbildīgā persona nekavējoties informē bērnu vecākus, PII vadītāju un attiecīgos operatīvos dienestus, ja tiek apdraudēta bērnu veselība vai dzīvība, kā arī nepieciešamības gadījumā organizē bērnu atgriešanos iestādē.

 18.  Jebkuras traumas gadījumā griezties pie medmāsas vai atbildīgās personas, kura ir atbildīga par pirmās palīdzības sniegšanu.

 19.  Atbildīgās personas ir atbildīgas par ekskursijā/ pārgājienā lietošanai izraudzītā rotaļu, sporta ierīču, inventāra, aprīkojuma un materiālu atbilstību bērnu vecuma īpatnībām, drošumu un nekaitīgumu bērnu veselībai un dzīvībai.

 20.  Instrukcija saistoša Alojas pilsētas pirmsskolas izglītības iestādē „Auseklītis” un struktūrvienībā Vilzēnos darbiniekiem.

 Sastādīja: M.Šembele

Alojas pilsētas pirmsskolas izglītības

iestādes “Auseklītis” vadītāja

5. pielikums

 APSTIPRINĀTS

ar Alojas pilsētas pirmsskolas

izglītības iestādes ”Auseklītis”

vadītājas M.Šembeles rīkojumu

Alojā, Nr.1-08/21. 25.08.2014.

**Instrukcija**

**SPORTA NODARBĪBU UN SPORA PASĀKUMU ORGANIZĒŠANAS KĀRTĪBA UN BĒRNU DROŠĪBA NODARBĪBU UN PASĀKUMU LAIKĀ**

Alojā

27.08.2014.**Nr.5**

SASKAŅĀ AR IZGLĪTĪBAS LIKUMA 14. PANTA 21. PUNKTU,

 MINISTRU KABINETA  2009. GADA 24. NOVEMBRA  NOTEIKUMIEM

 NR.1338. „KĀRTĪBA , KĀDĀ NODROŠINĀMA IZGLĪTOJAMO DROŠĪBA

 IZGLĪTĪBAS IESTĀDĒS UN TO ORGANIZĒTAJOS PASĀKUMOS”

Instrukcija „Sporta nodarbību un  pasākumu organizēšanas kārtība un bērnu drošība nodarbību un  pasākumu laikā” (turpmāk- instrukcija) nosaka sporta nodarbību un  pasākumu organizēšanas kārtību , atbildīgo darbinieku drošu rīcību Alojas pilsētas pirmsskolas izglītības iestādē „Auseklītis” un struktūrvienībā Vilzēnos (turpmāk-Iestādē ) organizētajās  sporta nodarbībās un  pasākumos .

Sporta nodarbības un sporta pasākumus (sporta izpriecas, sacensības u.c.) organizē un vada pirmsskolas sporta skolotāja; grupu pirmsskolas izglītības skolotājas piedalās kā palīgi, lai palīdzētu nodrošināt precīzus fiziskās attīstības skolotājas norādījumus un sekotu bērnu drošībai. Piedaloties  sporta nodarbībās un sporta pasākumos pedagogiem, jābūt sporta apavos  un atbilstošā  apģērbā.

Sporta nodarbības un sporta pasākumus rīko Iestādes sporta zālē, sporta laukumā; ārpus Iestādes teritorijas – stadionā vai sporta nodarbībām pielāgotās telpās, kas atbilst normatīvajos aktos noteiktajām prasībām.

Rīkojot vairāku izglītības iestāžu sporta pasākumus, organizētāji ievēro Instrukcijas par izglītojamo drošību masu pasākumos prasības.

Iestādes sporta pasākumus (sporta izpriecas, sacensības u.c.) rīko tikai iestādes medmāsas klātbūtnē vai vadītājas norīkotās par pirmās palīdzības sniegšanu atbildīgās personas klātbūtnē.

Iestādes medicīnas māsa, pirmsskolas izglītības skolotāja ( turpmāk- skolotāja ) informē sporta  skolotāju par bērna veselības stāvokli katru reizi pēc slimības, traumas vai gadījuma, ja bērnam piemērojamas īpašas prasības.

Pirms nodarbības, sporta pasākuma skolotājām sekot, lai bērni noņemtu pulksteņus, aproces, ķēdītes, piespraudes un lai apģērbā nebūtu saspraudes, kas varētu apdraudēt bērnu drošību. Nodarbību laikā nav pieļaujama ēšana un košļājamo gumiju košļāšana.

Pirms lietošanas pārbaudīt sporta inventāru – lai tas ir darba kārtībā. Bojātu inventāru nelietot!

Sporta nodarbībās, sporta pasākumos bērniem un klātesošajiem darbiniekiem jābūt nodarbību specifikai un gadalaikam atbilstošā:

      - Sporta tērpā vai sporta nodarbībām piemērotā tērpā;

      - Sporta apavos. Sporta apaviem jābūt ērtiem, tīriem, sausiem.

Āra sporta nodarbības, sporta pasākumi notiek atbilstošos laika apstākļos, kas neapdraud bērnu veselību un drošību.

Nodarbību gaitā skolotāju uzdevums ir raudzīties, lai:

       - Bērni ievēro disciplīnu;

       - Apzināti netraucētu citus bērnus;

       - Precīzi izpildītu dotos norādījumus.

       - Ar savu rīcību neapdraud savu vai citu bērnu drošību.

Lietojot sporta inventāru, raudzīties, lai tas tiktu lietots atbilstoši specifikai un veicamajam uzdevumam.

Vingrošanas rīkus, inventāru drīkst izmantot tikai ar skolotājas atļauju un tās klātbūtnē.

Pēc uzdevuma izpildes izmantotais inventārs jānoliek tam paredzētajā vietā, lai tas netraucētu un neradītu bīstamas situācijas.

Iepazīstinot bērnus ar jauniem vingrojumu kompleksiem, sporta spēlēm, informēt par to noteikumiem un specifiskajām drošības prasībām.

Iestādes sporta  skolotāja ir atbildīga par nodarbībās izmantojamo rotaļu, sporta ierīču, inventāra, aprīkojuma un materiālu atbilstību bērnu vecuma īpatnībām, drošumu un nekaitīgumu bērnu veselībai un dzīvībai.

Sasitumu, mežģījumu u.c. traumu gadījumos nekavējoties vērsties pie Iestādes medicīnas māsas, lai saņemtu turpmākus norādījumus. Par radušos traumu informēt  vadītāju un bērna vecākus.

Iestādes  sporta  skolotāja nodrošina Instrukcijas nr.5 ievērošanu nodarbību vai sporta pasākumu laikā.

 Instrukcija saistoša Alojas pilsētas pirmsskolas izglītības iestādē „Auseklītis” un struktūrvienībā Vilzēnos darbiniekiem.

Sastādīja: M.Šembele

Alojas pilsētas PII “Auseklītis” vadītāja

 6. pielikums

 APSTIPRINĀTS

ar Alojas pilsētas pirmsskolas

izglītības iestādes ”Auseklītis”

vadītājas M.Šembeles rīkojumu

Alojā, Nr.1-08/21. 25.08.2014.

**Instrukcija**

**BĒRNU GRUPU ORGANIZĒŠANAS KĀRTĪBA UN UZRAUDZĪBAS NODROŠINĀŠANA IESTĀDES TERITORIJĀ**

Alojā

27.08.2014.     **Nr.6**

SASKAŅĀ AR IZGLĪTĪBAS LIKUMA 14. PANTA 21. PUNKTU,

 MINISTRU KABINETA  2009. GADA 24. NOVEMBRA  NOTEIKUMIEM

 NR.1338. „KĀRTĪBA , KĀDĀ NODROŠINĀMA IZGLĪTOJAMO DROŠĪBA

 IZGLĪTĪBAS IESTĀDĒS UN TO ORGANIZĒTAJOS PASĀKUMOS”

Instrukcija „Bērnu grupu organizēšanas kārtība un uzraudzības nodrošināšana Iestādes teritorijā” (turpmāk- instrukcija) nosaka aktivitāšu un uzraudzības organizēšanas kārtību , atbildīgo darbinieku drošu rīcību Alojas pilsētas pirmsskolas izglītības iestādē „Auseklītis” un struktūrvienībā Vilzēnos (turpmāk-Iestādē ) organizētajās darbībās. .

Iestādes teritorija ir iežogota, un tajā ir šādas funkcionālās zonas:

-  rotaļu zona – grupu rotaļu laukumi un pilsētas rotaļlaukums;

-  sporta zona – sporta laukums;

Rotaļu un sporta laukumi tiek iekārtoti ar pirmsskolas vecuma bērniem piemērotām rotaļu celtnēm un konstrukcijām.

Bērnu aktivitātes iestādes teritorijā tiek organizētas:

        -  Rīta cēlienā – no plkst. 9.30 – 12.30, ievērojot dienas režīmu atbilstoša bērnu vecuma grupai un gadalaiku īpatnības;

        -  Pēcpusdienas cēlienā – pēc launaga no plkst. 16.00 – 19.00

Rotaļas, pastaigas, sporta aktivitātes iestādes teritorijā organizē grupu pirmsskolas izglītības skolotājas (turpmāk- skolotāja. Bērnus uzrauga un par bērnu drošību atbild darbinieki, kuri atrodas ar bērniem laukumos. **Bērnus Iestādes teritorijā stingri aizliegts atstāt bez pieaugušā uzraudzības, kā arī ļaut vieniem pārvietoties pa teritoriju!**

Pirms došanās uz laukumu, grupu skolotājas:

        -  Novērtē laika apstākļus, vai tie ir pieņemami bērnu aktivitātēm svaigā gaisā un vai bērni ir atbilstoši ģērbti;

        -  Pārrunā uzvedības , drošības noteikumus;

        -  Izvēlas āra rotaļlietas, inventāru, atbilstošu aktivitātēm.

Aktivitātes neorganizē:

        -  Ja gaisa temperatūra ir zemāka par -50C, bērniem, jaunākiem par 3 gadiem,

        -  Ja gaisa temperatūra ir zemāka par -100C, bērniem, vecākiem par 3 gadiem,

        -  Ja līst lietus, pūš stiprs vējš.

Bērnu grupas atļauts vest uz laukumiem tikai dienas gaišajā laikā.

Bērni teritorijā tiek izvesti sekojoši:

        - Jaunākajās grupās viena  skolotāja iet ārā ar bērniem, tiklīdz  saģērbti pirmie pieci bērni, tādā veidā pakāpeniski tiek izvesti visi bērni, lai novērstu iespējamo bērnu sakaršanu;

        - Vecākajās grupās viena pirmsskolas skolotāja iet ārā, kad ir saģērbusies puse no bērniem, ar otru pusgrupu iet ārā otra pirmsskolas skolotāja vai skolotāja palīgs. Bērnus saģērbt un izvest teritorijā palīdz skolotājas palīgs.

Dodoties svaigā gaisā, Iestādes teritorijā rīta cēlienā bērni ir divu  darbinieku -pirmsskolas izglītības skolotāju un / vai skolotāju palīga uzraudzībā; pēcpusdienas cēlienā – vienas skolotājas un pēc iespējām skolotāju palīga uzraudzībā.

Dodoties ārā pa iestādes durvīm, pieaugušais atver durvis un pieturot durvis izlaiž bērnus.

Uz laukumiem teritorijā bērni dodas organizēti pa pāriem, negrūstoties un neskrienot.

Dodoties uz laukumiem, bērni drīkst nest tikai tādas rotaļlietas, priekšmetus, kuri neapdraud viņu drošību.

Karstā laikā skolotājai jāņem līdzi slēgtā traukā dzeramais ūdens.

Vasarā bērni nedrīkst atrasties saulē bez vieglas galvassegas (lakatiņi, cepurītes).

Rotaļāties smilšu kastēs bērni drīkst tikai siltā laikā. Raudzīties, lai smiltis nebūtu aukstas un slapjas. Pēc rotaļāšanās smilšu kaste jāsakopj un jāpārklāj ar pārsegumu.

Iestādes darbinieki, kuri pieskata bērnus iestādes teritorijā (laukumos) ir atbildīgi par aktivitātēs izmantojamo rotaļlietu, rotaļu celtņu, inventāra, aprīkojuma un materiālu atbilstību bērnu vecuma īpatnībām, drošumu un nekaitīgumu bērnu veselībai. Neļaut bērniem izmantot  bojātu inventāru, atribūtus u.c..

Raudzīties, lai rotaļu zonā neatrastos bērniem bīstamas lietas – aerosolu flakoni, pudeles, atlūzas, izvirzījušās naglas u.c. bīstamas lietas, kas var apdraudēt bērnu un pašu drošību.

Skolotāja nosaka kārtību, kādā bērni izmanto rotaļu atribūtus, lai nodrošinātu bērnu drošību:

         -  Vingrošanas ierīces, šūpoles bērni drīkst izmantot tikai pieaugušā klātbūtnē;

         -  Uz slidkalniņa drīkst atrasties tikai viens bērns;

         -  Stingri aizliegts bērniem iet aiz šūpoļu barjeras, kad tiek lietotas šūpoles.

Uz tualeti bērnu pavada viens no pieaugušajiem, otrs pieskata pārējos bērnus. Ja laukumā skolotāja ir viena, bērnus pieskatīt lūdz blakus laukumā esošo skolotāju. Ja tas nav iespējams, telpās dodas visa grupa.

Jebkuras traumas gadījumā vērsties pie medicīnas māsas. Gadījumos, kad medicīnas māsa neatrodas Iestādē, nelielu traumu gadījumos, pirmo medicīnisko palīdzību sniedz pirmsskolas skolotāja vai cits darbinieks.

**Ja ir aizdomas par kaulu lūzumu vai citu nopietnu traumu, nekavējoties ziņot iestādes medicīnas māsai, lai saņemtu turpmākos norādījumus. Ja nepieciešams, izsauc neatliekamo medicīnisko palīdzību uz notikuma vietu. Par traumu, nelaimes gadījumu nekavējoties informēt vadītāju un bērna vecākus.**

No grupas laukumiem darbinieki bērnu nodod vecākiem vai personai, kas pilnvarota bērnu izņemt. Par to vecāks veic ierakstu žurnālā.  Bērns svešām personām tiek izdots tikai pēc vecāku iepriekšēja rakstiska brīdinājuma. Bērnu neizdot iereibušām personām, kā arī jaunākā skolas vecuma bērniem.

Bērnam nekādā gadījumā nedrīkst atļaut vienam atstāt Iestādes teritoriju arī pēc vēcāku mutiska vai rakstiska lūguma.

Gadījumā, ja bērns patvaļīgi atstājis Iestādes teritoriju, tiek norīkoti darbinieki viņu meklēt, par pazušanu tiek ziņots vecākiem, nepieciešamības gadījumā – policijai.

Par konstatētajiem inventāra, rotaļu celtņu, atribūtu bojājumiem ziņot Iestādes pārzinim.

Instrukcija saistoša Alojas pilsētas pirmsskolas izglītības iestādē „Auseklītis” un struktūrvienībā Vilzēnos darbiniekiem.

Sastādīja: M.Šembele

Alojas pilsētas PII “Auseklītis” vadītāja

7. pielikums

 APSTIPRINĀTS

ar Alojas pilsētas pirmsskolas

izglītības iestādes ”Auseklītis”

vadītājas M.Šembeles rīkojumu

Alojā, Nr.1-08/21. 25.08.2014.

**Instrukcija**

**KĀRTĪBA, KĀDĀ  REĢISTRĒ IZGLĪTOJAMO NEIERAŠANOS IZGLĪTĪBAS IESTĀDĒ**

Alojā

27.09.2014.                                                                                                              **Nr. 7**

1. Alojas pilsētas pirmsskolas izglītības iestādē „Auseklītis” un struktūrvienībā Vilzēnos (turpmāk tekstā katra atsevišķi saukta – „Auseklītis”, struktūrvienība Vilzēnos, bet kopā sauktas – Iestāde) Kārtība, kādā  reģistrē un informē izglītojamo ( turpmāk- bērns) neierašanos izglītības iestādē (turpmāk-Kārtība) izdoti saskaņā ar Izglītības likuma 14.panta 35 punktu, , Ministru kabineta 01.02.2011.noteikumu Nr.89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi ”.

 2. Ja bērns  nevar ierasties Iestādē, vecāki (norādot bērna uzvārdu un grupu ) par to informē (laikā no plkst.7.30- 8.30) :

     2.1. zvanot pa tālruni, nosūtot īsziņu:

        „Auseklītī” -64031258 (iestāde), 26386729 (vadītāja);

        Struktūrvienībā Vilzēnos- 26423683 (struktūrvienības pārvaldniece);

     2.2. uz grupā norādīto skolotāju numuru;

     2.3. iepriekš plānotu kavējumu reģistrēt plānotā apmeklējuma tabulā;

     2.4. iesniedzot rakstveida iesniegumu, kas adresēts Iestādes vadītājai.

 3. Ja paredzams, ka bērns kavēs Iestādi (slimības, ģimenes apstākļu vai citu iemeslu dēļ) vairākas dienas, vecākiem informācijā Iestādei jānorāda paredzamais bērna ierašanās datums.

 4.Ja bērns nav ieradies Iestādē uz nodarbību sākumu un nav informācijas par neierašanās iemeslu, grupu skolotāja nekavējoties, bet ne vēlāk kā  dienas laikā, telefoniski vai elektroniskā veidā, vai mutvārdos, vai rakstveidā sazinās ar vecākiem, lai noskaidrotu bērnu neierašanās iemeslu.

 5. Ja bērns   vairāk nekā trīs dienas nav apmeklējis Iestādi un Iestādei nav informācijas par neierašanās iemeslu vai iemesls nav uzskatāms par attaisnojošu, Iestāde par to nekavējoties rakstveidā vai elektroniskā veidā informē pašvaldības izglītības pārvaldi vai izglītības pārvaldes speciālistu, lai tie atbilstoši savai kompetencei koordinētu Iestādes neapmeklēšanas cēloņu novēršanu, ja tas nepieciešams, informētu par bērnu sociālo dienestu, bāriņtiesu, kā arī citas institūcijas atbilstoši to kompetencei.

 6.Ja ir pamatotas aizdomas par bērna, kurš bez attaisnojoša iemesla neapmeklē Iestādi, tiesību pārkāpumu un to nav izdevies novērst pašvaldības kompetentajām iestādēm, Iestāde par to informē Valsts bērnu tiesību aizsardzības inspekciju.

 7. Katras grupas skolotājs ir atbildīgs par vecāku iepazīstināšanu ar šo kārtību un precīzas kontaktinformācijas nodrošināšanu.

 Vadītāja                                                                              Maija Šembele

8. pielikums

 APSTIPRINĀTS

ar Alojas pilsētas pirmsskolas

izglītības iestādes ”Auseklītis”

vadītājas M.Šembeles rīkojumu

Alojā, Nr.1-08/21. 25.08.2014.

 **Instrukcija**

**FOTOGRAFĒŠANAS, AUDIO UN VIDEO IERAKSTU VEIKŠANAS KĀRTĪBA  IESTĀDĒ**

Alojā

25.08.2014.                                                                                                            **Nr. 8**

                   Kārtība nosaka fotografēšanas, audio un video ierakstu veikšanas un izmantošanas kārtību Alojas pilsētas pirmsskolas izglītības iestādē „Auseklītis” un struktūrvienībā Vilzēnos (turpmāk tekstā katra atsevišķi saukta – „Auseklītis”, struktūrvienība Vilzēnos,bet kopā sauktas – Iestāde), kas izdota saskaņā ar Fizisko personu datu aizsardzības likuma 5.,7.pantu, Civillikuma 177. pantu, Bērnu tiesību aizsardzības likuma 6.,9. pantu un ir saistoša Iestādes darbiniekiem, izglītojamo (turpmāk- bērns) likumiskajiem pārstāvjiem - vecākiem vai aizbildņiem (turpmāk – vecāki) un trešajām personām, kas vēlas veikt minētās darbības Iestādē.

1.       Bērnu personu fotogrāfiju (attēlu) izmantošana ar/bez bērnu identificēšanas ar vārdu un uzvārdu **Iestādes** informatīvajos materiālos, interneta mājas lapā, avīzē, publiska to izmantošana Iestādes telpās vai kā citādi ir pieļaujama  ar vecāku rakstisku piekrišanu, kuru vecāks ar parakstu apliecinājis APLIECINĀJUMĀ „Par foto, video izvietošanu publiskā vidē” Jebkura informācijas un attēlu apstrāde notiek saskaņā ar Fizisko personu datu aizsardzības likumu, ievērojot visas bērnu tiesības un apstrādes principus.

 2.     Iestādes  darbiniekiem  nav  atļauts ievietot bērnu fotogrāfijas, video, ja vecāks APLIECINĀJUMĀ  nav devis savu piekrišanu.

 3.       Iestādes darbiniekiem atļauts veikt bērnu fotografēšanu, filmēšanu vai audioierakstus bez atsevišķas saskaņošanas ar bērnu vecākiem:

       3.1.   ja tas nepieciešams izglītības funkciju veikšanai, tai skaitā, pedagoģiskā procesa – nodarbības, pasākuma - analīzei,

       3.2.   saskaņā ar Fizisko personu datu aizsardzības likuma 5.punktu,

             3.2.1.     ilustratīvi mākslinieciskiem mērķiem – fotoizstādes, dokumentu (gadagrāmatas, grupas *portfolio* u.c.) noformēšanai,

 4.      Iestādes darbiniekiem atļauts veikt fotografēšanu, filmēšanu vai audioierakstus, saskaņojot ar Iestādes vadītāju un bērnu vecākiem, studiju vai zinātniskiem pētījumiem.

5.        Bērnu vecākiem atļauts veikt bērnu fotografēšanu, filmēšanu vai audioierakstus grupu vai Iestādes pasākumos, saskaņojot to ar grupas skolotāju vai Iestādes vadītāju:

      5.1.   personiskām vajadzībām,

      5.2.   grupas vajadzībām, ja vecāki par to vienojušies vecāku sapulcē.

 6.      Citām personām atļauts veikt bērnu fotografēšanu, filmēšanu vai audioierakstus preses un masu mediju vai studiju un zinātniskām vajadzībām, tikai ar Iestādes vadītājas atļauju un rakstisku bērnu vecāku piekrišanu. Bērnu vecāki tiek informēti par filmēšanas nolūku un tās veicēju.

 7.      Aizliegts fotografēt bērnus neestētiskās pozās, pazemojošās situācijās, neapģērbtus.

 8.      Iestādes  darbiniekiem  nav  atļauts ievietot bērnu fotogrāfijas sociālajos tīklos bez vecāku piekrišanas.

9.   Ar šo kārtību bērnu vecāki tiek iepazīstināti kopā ar Iekšējās kārtības noteikumiem.

Vadītāja                                                                                                  Maija Šembele